Beth sy'n digwydd ar ôl ichi riportio trosedd? | Heddlu Trafnidiaeth Prydeinig\nStamp amser presennol: 27/06/22 09:47:23\nBeth sy'n digwydd ar ôl ichi riportio trosedd?\nMae pob trosedd yn wahanol felly mae pob ymchwiliad yn wahanol, ond mae unrhyw ymchwiliad yn dechrau gyda'r un camau i sicrhau bod gennym yr holl wybodaeth angenrheidiol.\nAr y dudalen hon byddwn yn egluro beth sy'n digwydd ar ôl ichi riportio trosedd, pryd y cewch chi rif cyfeirnod trosedd a phryd y byddwn yn cysylltu â chi.\nAsesu eich adroddiad\nYn gyntaf, byddwn yn sicrhau mai ni yw'r heddlu cywir i ymchwilio i'r drosedd. Er enghraifft, os digwyddodd y drosedd ar stryd neu mewn tŷ, mater i'r heddlu lleol ar gyfer yr ardal honno fyddai hyn. Os felly, byddem yn anfon eich adroddiad atyn nhw ac fe fydden nhw’n parhau â'r ymchwiliad.\nUnwaith y byddwn yn gwybod mai ni yw'r heddlu cywir i ymchwilio, byddwn yn rhoi rhif cyfeirnod trosedd i chi. Mae pa mor gyflym y gallwn wneud hyn yn dibynnu ar y math o drosedd a nifer yr awdurdodau eraill sy'n gysylltiedig â'r achos.\nWedyn byddwn yn edrych ar yr wybodaeth sydd gennym ac yn penderfynu a allwn ni ymchwilio ymhellach i'ch adroddiad. Os penderfynwn ni na allwn ni ymchwilio i'ch adroddiad, byddwn yn cysylltu â chi i egluro pam.\nMae’n penderfyniad yn cael ei seilio ar bedwar ffactor allweddol:\nydy’r dioddefwr yn agored i niwed (e.e. ydy'r dioddefwr mewn perygl?)\npa mor ddifrifol yw’r drosedd\nydy’r drosedd yn debygol o gael ei datrys\ny defnydd gorau o'n hadnoddau\nOs gallwn ni ymchwilio ymhellach, byddwn yn cymryd camau cychwynnol. Gallai'r rhain gynnwys:\nsiarad â thystion\nasesu safle’r drosedd\ngwirio TCC neu luniau fideo\nchwilio’n cronfa ddata o wybodaeth (i weld a oes troseddau eraill wedi digwydd yn yr ardal, neu oes gennym wybodaeth sy'n gysylltiedig â'r achos)\nAr ôl inni gynnal ymchwiliad cychwynnol\nMae dau ganlyniad posibl:\nByddwn yn cau'r ymchwiliad\nByddwn yn symud ymlaen gyda'r ymchwiliad\nPan fyddwn wedi gwneud penderfyniad, byddwn yn cysylltu â chi i roi gwybod.\nOs byddwn yn cau'r ymchwiliad, mae'n debyg mai'r rheswm yw ein bod wedi cwblhau’n camau cychwynnol ac nad oes unrhyw bosibiliadau eraill y gallwn eu dilyn bryd hynny.\nWeithiau rydym yn cael gwybodaeth newydd neu'n darganfod tystiolaeth newydd, ac os felly gallwn ailagor yr ymchwiliad a rhoi'r wybodaeth ddiweddaraf i chi.\nP'un a fydd hyn yn digwydd ai peidio, mae’ch adroddiad a'r wybodaeth sydd gennym yn werthfawr. Mae'n helpu i benderfynu ble a phryd y defnyddiwn ni adnoddau'r heddlu i olrhain ac atal troseddu.\nSymud ymlaen gydag ymchwiliad\nByddwn yn neilltuo swyddog ymchwilio i chi. Y swyddog yma fydd eich cyswllt yn ystod yr ymchwiliad, gan ateb eich cwestiynau a rhoi'r wybodaeth ddiweddaraf i chi.\nOs oes angen ichi roi datganiad, bydd y swyddog yn siarad â chi am y peth.\nOs bydd yr annisgwyl yn digwydd a bod angen ichi fynd i'r llys, bydd y swyddog yn eich cyflwyno i aelod o'r Uned Gofal Tystion a fydd yn eich tywys drwy bob cam o'r broses.\nRhoi'r wybodaeth ddiweddaraf inni am drosedd\nOs oes gennych chi wybodaeth neu dystiolaeth newydd am drosedd sy'n bodoli eisoes, gallwch gysylltu â ni er mwyn diweddaru achos presennol neu riportio ar-lein.\nGofyn am yr wybodaeth ddiweddaraf am drosedd\nOs hoffech chi gael yr wybodaeth ddiweddaraf am drosedd sydd eisoes wedi'i riportio, cysylltwch â ni er mwyn gofyn am ddiweddariad ar adroddiad trosedd ar-lein.\nNesaf: Cynllun Hawl Dioddefwyr i Adolygiad


Pine Trees Are Taller - Newyddion - Quzhou Hanyin Gift Facotry\nMae coed pinwydd yn goed bytholwyrdd fel rhan o ddathliad Nadolig. Gan fod y pinwydd yn bytholwyrdd, mae'r goeden bytholwyrdd hwn yn symboli'r bywyd tragwyddol y mae Cristnogion wedi ei roi i Grist. Pibellodion pwyntiedig yn pwyntio i'r nefoedd. Mae'r sêr sydd ar ben y goeden yn cynrychioli'r seren arbennig sy'n arwain y dyn doeth i chwilio Bethlehem am Iesu. Mae golau y sêr yn golygu dod â'r byd i oleuni Iesu Grist. Mae'r rhodd o dan y goeden yn cynrychioli rhodd Duw trwy unig fab y byd: gobaith, cariad, llawenydd a heddwch.\nDetholiad o goeden pinwydd o resymau pinwydd: oherwydd bod y Nadolig yn y gaeaf, felly mae'r coed pinwydd yn cael eu defnyddio gan goed bytholwyrdd. Gan fod y pinwydd yn bytholwyrdd, mae'r goeden bytholwyrdd hwn yn symboli'r bywyd tragwyddol y mae Cristnogion wedi ei roi i Grist.\nNadolig i addurno'r rhesymau coeden pinwydd:\nYn ôl cofnodion yr arfer Nadolig, mae'r goeden pinwydd gyntaf yn goeden palmwydd bach ar ochr y ffordd o'r ddinas wen. Ar noson gyntaf geni Iesu, aeth y Virgin Mary a St. Joseph i'r ddinas oer, yn flinedig iawn, syrthiodd y Virgin ar y goeden am gyfnod, y palmwydden bach hwnnw, Coeden Nadolig Pine fel petai'n ffafrio Mae'n edrych fel, Datblygodd ei changhennau i'r Virgin Mary i wrthsefyll y gwynt oer yn chwythu. Yng nghanol y noson fe enwyd Iesu Grist. Ar yr adeg hon, ymddangosodd yr awyr sêr arbennig o ddisglair, a gyhoeddodd golau gwych, taro'r pen palmwydden bach yn uniongyrchol, a'i gylchredio i agorfa hardd. Ers hynny, coeden frown fach yn y Nadolig, roedd yn sefyllfa gogoneddus.\nY cyfnod canoloesol, y ddrama grefyddol boblogaidd yn yr Almaen, mewn gêm o Eden, ar ôl creu Duw, brawfodd Adam Eve Dduw pan chwaraeodd y chwarae gyda choed palmwydd apal, sy'n cynrychioli "coeden bywyd" neu "Gwybod da a drwg Coeden ". Yn ddiweddarach, symudodd llythyr bywyd yn "goeden bywyd" i'r cartref, yn symbol o ddyfodiad y gwaredwr. Gyda datblygiad y symbol hwn, i'r coed pîn addurnedig i'r bymthegfed ganrif, mae wedi dod yn arfer.\nMae chwedl am darddiad y goeden o goed pinwydd: Dywedir bod ffermwr wedi derbyn plentyn llwglyd a llwglyd mewn noson Nadolig eira lle roedd ganddo ginio Nadolig iawn, ac roedd gan y plentyn firyn ffarwel Ar y ddaear a'r bendith Meddai: "Diwrnod y Flwyddyn Newydd, rhodd y canghennau, gan adael yr Awgrymus hardd hon, ad-dalu'ch caredigrwydd." Plentyn ar ôl, canfu'r ffermwr fod canghennau coed yn troi'n goeden fechan, Coeden Nadolig Pine, dim ond eu derbyniad y mae'r gwreiddiol yn negesydd Duw. Mae'r stori hon yn dod yn ffynhonnell y goeden pinwydd. Dechreuwyd data hanesyddol diweddarach, tua 200 mlynedd yn y flwyddyn, dechreuodd ddefnyddio canghennau fel addurniadau, fel ffordd i ddathlu'r Nadolig.\nCoeden bytholwyrdd gyda choed cywion neu pinwydd yn cynnwys canhwyllau ac addurniadau fel rhan o ddathliad Nadolig. Dechreuodd y pinwydd fodern yn yr Almaen. Ar 24 Rhagfyr bob blwyddyn, sefydlodd yr Almaenwyr goeden ddyn (coeden yr Ardd Eden) yn y cartref a rhoddodd y bisgedi arno, gan symboli'r cysegr (marc yr atonement Cristnogol). Defnydd modern o bob math o gwcis yn lle cwcis sanctaidd, Coeden Nadolig Pine ond hefyd yn aml yn ychwanegu symbol o ganhwyllau Crist. Yn ogystal, mae gan y tu mewn hefyd dwr Nadolig, mae strwythur triongl pren, mae llawer o grid bach wedi gosod cerflun Crist, y twr wedi'i addurno â changhennau a dail bytholwyrdd, canhwyllau a seren. Erbyn yr 16eg ganrif, cafodd tyrrau Nadolig a choed Eden eu cyfuno i goed pinwydd ar gyfer y goeden.\nMae'n ymddangos bod y coed pinwydd ar addurno'r goeden, y byd yn debyg. Mae coed pinwydd yn cael eu defnyddio mewn coed bytholwyrdd, pedair neu bum troedfedd o goed palmwydd bach uchel, neu goed pinwydd bach, wedi'u plannu mewn pot blodau mawr y tu mewn, mae'r goeden yn llawn canhwyllau lliwgar neu oleuadau bach, ac yna'n hongian pob math. Addurniadau a rhubanau, yn ogystal â theganau plant, ac anrhegion teuluol. Ar ôl i'r addurniad fod yn dda, ar gornel yr ystafell fyw. Coeden Nadolig Pîn Os caiff ei roi yn yr eglwys, yr awditoriwm, neu fannau cyhoeddus, mae coed pinwydd yn gymharol uchel, ond gellir gosod y goeden o dan yr anrheg hefyd.\nPâr o: Lliw Coeden Nadolig PVC Gorgeous\nNesaf: Sgil Gwisgo Lamp Coed Nadolig


A ydi Dafydd Elis-Thomas ar fin ymuno â Llywodraeth Carwyn Jones? – Golwg360\nA ydi Dafydd Elis-Thomas ar fin ymuno â Llywodraeth Carwyn Jones?\n3 Tachwedd 2017 am 10:16 Diweddarwyd am 13:15\nMae golwg360 wedi cael cadarnhad bod y Prif Weinidog, Carwyn Jones, yn ail-drefnu ei gabinet ar hyn o bryd.\nMae sïon y gallai’r Aelod Cynulliad Annibynnol, Dafydd Elis-Thomas, gael swydd o fewn y cabinet newydd, ond doedd y swyddog ar ran Llywodraeth Cymru ddim yn gallu cadarnhau fod hynny’n wir ai beidio.\nMae adroddiadau, heb eu cadarnhau, y gallai fod yn cymryd swydd Alun Davies fel Gweinidog y Gymraeg – eto, doedd y swyddog ddim yn gallu cadarnhau hynny.\nDywedodd y swyddog na fyddai pob swydd yn cael ei gyhoeddi’n unigol ar Twitter, fel sydd wedi cael ei wneud yn ddiweddar ond y bydd cyhoeddiad yn cael ei wneud p’nawn yma ar ôl i Carwyn Jones orffen ail-drefnu.\nDydi Cabinet Llywodraeth Cymru heb gael ei ail-drefnu ers etholiadau’r Cynulliad yn 2016.


Dod o hyd i ddau gorff ar arfordir gogledd Cymru – Golwg360\nDod o hyd i ddau gorff ar arfordir gogledd Cymru\n16 Chwefror 2011 am 11:50 Diweddarwyd 24 Chwefror 2011 am 00:17\nDaeth y gwasanaethau brys o hyd i ddau gorff ar arfordir gogledd Cymru, ddoe.\nDaethpwyd o hyd i gorff dynes ar draeth Llandrillo-yn-rhos yn Sir Conwy ddoe am 10.30am.\nDyw’r Heddlu ddim yn ystyried ei marwolaeth yn un amheus ar hyn o bryd. Dyw ei henw heb ei ryddhau eto.\nDaeth Gwylwyr y Glannau o hyd i gorff arall mewn achos ar wahân tua 12.30pm yn Amlwch, Ynys Môn.\nAethpwyd a chorff y ddynes oedrannus i’r traeth gan griw achub.\nDyw’r Heddlu ddim yn ystyried y farwolaeth yn un amheus ac maen nhw’n gweithio er mwyn sefydlu pam y bu hi farw.\nMae’r crwner wedi cael gwybod am y ddau achos.


Moore, Anne J\nHafan > Cyngor > Cyngor Bro Morgannwg > Councillors > Moore, Anne J\nJ. Anne Moore\n6 Cardiff Road\nSwyddogeathau yn y Cyngor\nPwyllgor Apeliadau (Cadeirydd)\nPanel Penodi Pwyllgorau Safonau\nTrwyddedu Diogelwch Cyhoeddus 2 0 0% 2\nTrwyddedu Statudol 1 0 0% 1\nYn gyffredinol, y trydydd dydd Sadwrn yn y mis rhwng 10.00 a.m. a 12.00 hanner dydd yn Llyfrgell Tref y Barri. Gweler y wasg am fanylion. Gall unrhyw un gysylltu â Anne ar unrhyw adeg trwy lythyr, ffôn neu e-bost.\nBu Anne yn byw yn y Barri ers 1979, a chafodd ei phlant, sy’n oedolion erbyn hyn, eu magu yn yr ardal a’u haddysgu mewn ysgolion lleol. Mae Anne newydd ymddeol o’i gwaith fel Cynorthwyydd Personol/Ysgrifenyddes Dyddiadur i’r Aelod Cynulliad Jane Hutt ar ôl deng mlynedd o wasanaeth.\nBu Anne yn gwasanaethu ar Gyngor Tref y Barri dros ward Cadog o 1987 tan 1995, ac fel Cynghorydd Bwrdeistref y Fro dros yr un ward o 1994 tan yr ailstrwythuro. Wedi hynny, parhaodd i wasanaethu fel Cynghorydd Llafur ar Gyngor Bwrdeistref y Fro dros ward Cadog.\nMae Anne yn awyddus i sicrhau bod Cadog, y Barri a’r Fro yn llefydd diogel i fyw, gweithio a magu teulu ynddynt. Mae Anne yn credu y gellir cyflawni hyn, ond er mwyn gwneud, mae angen i ni i gyd gydweithio fel cymuned.\nMae Anne a chynghorwyr eraill Cadog ar gael bob amser os oes angen cymorth ar etholwyr, a gellir cysylltu â hi drwy lythyr, galwad ffôn ac e-bost (gweler y manylion uchod).


Cymru yn ddewis poblogaidd i ymwelwyr am y dydd\nCymru yn ddewis poblogaidd i ymwelwyr undydd\nMae ffigurau a gyhoeddwyd heddiw yn dangos bod Cymru’n parhau i ddenu mwy o ymwelwyr undydd, ac wrth i nifer yr ymwelwyr undydd gynyddu mae’r arian sy’n cael ei wario ganddynt yn ystod eu hymweliadau hefyd yn cynyddu.\nYn y 12 mis a ddaeth i ben ym mis Mawrth 2017, roedd 104.6 miliwn o ymweliadau undydd â Chymru, gyda gwariant cysylltiedig o £4,346 miliwn. Mae hyn yn gynnydd o fwy na 24% o’i gymharu â’r 12 mis blaenorol, tra cynyddodd y swm a wariwyd 35%.\nWrth sôn am y ffigurau diweddar, dywedodd Ysgrifennydd y Cabinet, ken Skates,: “Mewn marchnad hynod gystadleuol, mae Cymru yn dal i fod yn boblogaidd ymhlith twristiaid. Rydyn ni wedi cael y ddwy flynedd orau erioed a’n nod yw cynnal y twf hwn. Felly, mae’n newyddion gwych bod y ffigurau ar gyfer ymweliadau undydd yn cynyddu yn 2017. Rydyn ni’n gweithio’n galed iawn i gynnal y llwyddiant hwn drwy barhau i fuddsoddi mewn marchnata a datblygu cynnyrch.\nYchwanegodd Ken Skates, “Mae gwaith yr ymgyrch yn parhau i droi’r diddordeb a’r cyfleoedd sy’n deillio o bunt wan yn archebion ar gyfer yr haf. Mae hwb i gyllid Croeso Cymru yn golygu bod £26.3m ar gael i fuddsoddi mewn marchnata a datblygu cynnyrch eleni. Felly, nawr, gallwn ni gydweithio ar raglen sy’n fwy uchelgeisiol nag erioed ar gyfer 2017."\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.cymru\nY diwydiant ymwelwyr yn barod am haf epig\non 22/07/2016 - 12:44 pm\nBusnesau Twristiaeth yn croesawu Llwybr Dyffryn Tywi\non 21/03/2017 - 06:21 pm\nLansio cynlluniau i godi Cylch Haearn ger Castell Y Fflint\non 21/07/2017 - 09:26 am


Cymorth deintyddol proffesiynol - AaGIC\nUned gymorth deintyddol proffesiynol (DPSU)\nMae adran ddeintyddol i ôl-raddedigion Addysg a Gwella Iechyd Cymru (AaGIC) wedi cyflwyno system i gefnogi unigolion sy’n bwriadu ymgymryd â darparu gofal deintyddol sylfaenol neu a gynhwysir ar y rhestr o ymarferwyr yng Nghymru neu a fydd yn derbyn cymorth neu argymhellion ynghylch adfer.\nBydd yr addysgwr deintyddol (arweinydd cefnogaeth broffesiynol (DPS)) yn gweithio gyda’r unigolyn ac yn adolygu lefel y gefnogaeth sydd ei hangen i gyflawni’r pecyn addysgol.\nDyma’r ddwy lefel o gymorth sydd ar gael:\nMaterion sy’n ymwneud â pherfformiad/cymorth adfer/dilysu rhestr Perfformwyr yn ôl profiad (PLVE)\nAr ôl derbyn y rhaglen, bydd yr addysgwr deintyddol (arweinydd DPS) yn pennu tiwtor cynllun datblygu personol (CDP) i weithio gyda’r unigolyn.\nBydd pawb a dderbynnir i’r uned gefnogi yn cael cymorth i ddatblygu eu CDP, adeiladu portffolio, cymorth gydag archwiliadau, hyfforddiant gwerthuso a byddant yn cael eu gwahodd i ddiwrnod astudio rheolau a rheoliadau’r GIG yn ogystal â chael eu cyfeirio at gyrsiau adran dau perthnasol fel y nodir gan eich CDP.\nGweler y ffurflen gais DPSU sydd ar gael i’w llwytho i lawr yn yr adran berthnasol.\nMae AaGIC yn gweinyddu’r broses ynglŷn â Dilysu Rhestr Berfformwyr yn ôl Profiad (PLVE) ar y cyd â Byrddau Iechyd Lleol a’r rhestr o Berfformwyr ar ran Llywodraeth Cymru.


Egino Tato – Adam Yn Yr Ardd\n1 Chwefror 2021 3 Mai 2021\nMae’r tatws yn barod i’w plannu ar ôl egino am ychydig o wythnosau ar silff ffenest cynnes. Fel welwch chi yn y llun, mae’r egin bach yn tyfu allan o’r daten yn barod i greu tyfiant newydd. Bydd y tyfiant hwn yn gosod gwreiddiau newydd yn y pridd ac yn creu tatws.\nDoes dim rhaid egino tatws iddynt dyfu’n dda ond mae modd achub tipyn ar y blaen yn gynnar yn y tymor wrth wneud. Bydda i wedi ennill o leiaf 3 wythnos o’r tymor tyfu wrth wneud hyn ac yn gallu cynaeafu’n tatws yn gynharach o lawer. Ym mis Ionawr neu dechrau Chwefror, rwy’n gosod tatws had mewn lle heulog i egino. Yna, o amgylch Dydd Gwener y Groglith fel arfer, rwy’n plannu’r tatws mewn bwcedu ac yn eu rhoi yn y tŷ gwydr i ddechrau ond gallant gael eu symud i’r ardd ar ol ychydig o wythnosau. Ymhen 12-16 o wythnosau, bydd gennym gnwd hyfryd o datws o’r ardd yn barod am ginio dydd Sul.


Mae prosesu yn ffordd wych i ddechrau codio, a hyd yn oed i barhau efo godio! Mae'n rhyngwyneb syml ar gyfer brasluniau, sy'n Amgylchedd Datblygu Integredig (Integrated Development Environment - IDE), lle rydych chi'n teipio'r Cod. Gallwch chi greu lluniau gweledol yn gyflym. Fel y gwelwn, pa mor cŵl yw gweld canlyniadau eich rhaglennu eich hun, drwy ddim ond o ychydig linellau o god! Hefyd, pan fyddwch chi'n defnyddio Prosesu, rydych chi mewn gwirionedd yn datblygu cod mewn Java, felly rydych chi hefyd yn dysgu Java.\nRhaglen cynnydd mewn prisiau bwyd, mewn Prosesu\nDelweddau o ymwelwyr â gorsafoedd yn y DU, mewn Prosesu\nMae dysgu Prosesu yn fuddsoddiad da o'ch amser. Yn wir, rydym wedi bod yn defnyddio Prosesu, i addysgu egwyddorion cyfrifiadureg, mewn rhai o'n modiwlau yn y Brifysgol. Mae'r rhain yn cynnwys modiwl Graffeg Gyfrifiadurol yn yr 2il flwyddyn, a'r modiwl delweddu gwybodaeth lefel Meistr. Mae'r montage uchod yn dangos peth o waith ein myfyrwyr. Yn ogystal, rydym wedi ei ddefnyddio i ddatblygu rhaglenni cyfrifiadurol mwy datblygedig. Datblygwyd y llun isod gan ddefnyddio'r llyfrgelloedd Prosesu, fel cyfraniad i Ddoethuriaeth mewn Athroniaeth (PhD). Mae'r teclyn, o'r enw Vinca1,2, yn delweddu cludo dŵr a gwaddod ar hyd aberoedd.\nDelweddu aber (Vinca) gan Dr Richard George, gan ddefnyddio Prosesu\nCam 1. Lawrlwytho a gosod\nRhedeg Prosesu, i wneud yn siŵr ei fod wedi'i osod yn iawn. Dylai ffenestr ymddangos. Bydd ganddo fotwm chwarae a botwm stop ar y brig. Bydd Prosesu yn creu enw ffeil rhagosodedig (y gallwch ei newid yn ddiweddarach). Gallwch deipio cod yn y rhanbarth braslun, a bydd unrhyw allbwn testun yn ymddangos yn y tab Consol, neu wallau yn y tab gwallau.\nNawr pwyswch chwarae . Dylai ffenestr fach ymddangos. Dyma le bydd eich lluniau yn ymddangos. Ar hyn o bryd, oherwydd nad oes gennym unrhyw god, bydd yn dangos blwch llwyd yn unig mewn ffenestr fach wedi'i labelu "braslun ..."\nCam 2. Dechreuwch drwy dynnu llinell\nI dynnu llinell mewn Prosesu rydym yn defnyddio'r gorchymyn line. Dechreuwch ar eich siwrnai codio drwy ysgrifennu'r canlynol: line(15,25,70,90);\nNawr, chwaraewch y cod. Bydd hyn yn creu un llinell.\nGan fod Prosesu yn glyfar, mae ganddo set gyfan o werthoedd rhagosodedig. Mae maint y sgrin, lliw'r llinell, a'r lliw cefndir eisoes wedi eu gosod ar eich cyfer. Gallwn eu newid yn ddiweddarach, ond ar hyn o bryd: lliw'r llinell yw du, lliw'r cefndir yn llwyd, a'r maint yn 100 gan 100.\nMae'r llinell wedi ei thynnu rhwng y cyfesurynnau x a y (15, 25) a'r ail x, y gyda chyfesurynnau o (70, 90). Gallwn feddwl am y ffwythiant line yn derbyn pedwar paramedr (X1, Y1, X2, Y2) a thynnu'r llinell gyda'r lliw cyfredol ar y dudalen. Cofiwch, dywedasom ei fod yn defnyddio set rhagosodedig o werthoedd, ac mae'r dudalen eisoes wedi'i osod ar 100 wrth 100. Gwelwn o'n llun fod y safle (0, 0) ar y gornel uchaf ochr chwith.\nMae'n bosib tynnu pethau oddi ar y sgrin, felly byddwch yn ofalus pa werthoedd rydych chi'n eu teipio! Beth am drio'r llinellau cod canlynol.\nBydd y cod yn rhedeg, heb broblemau. Ond mae'r llinell gyntaf yn hanner oddi ar y dudalen, tra bod yr ail yn cael ei dynnu oddi ar y sgrin, ac felly nid yw'n cael ei weld gyda maint y sgrin a'r safle presennol.\nNawr, gadewch i ni dynnu tair llinell, i wneud symbol saeth. Gallwn hyd yn oed newid lled y llinell. Rydym yn rheoli hyn drwy newid strokeWeight.\nCam 3. Ychwanegu rhywfaint o liw\nOs nad ydych yn gwybod am liw RGB, yna rwy'n awgrymu eich bod yn cymryd golwg ar y gweithgaredd blaenorol ar lliwiau RGB.\nMewn Prosesu, mae lliwiau RGB yn cael eu diffinio gan werthoedd rhwng 0 a 255. I newid lliw'r llinell, mae angen i ni addasu'r gwerth lliw sy'n cael ei osod yn 'stroke'.\nGadewch i ni newid lliw'r llinell. I'w newid i coch rydym yn ysgrifennu stroke(255,0,0).\nCyntefigion a Phriodoleddau\nGadewch i ni nodi ychydig o bethau gyda'r cod hyd yn hyn:\nYn gyntaf, 'stroke' (fel llawer o'r gorchmynion eraill) mae ganddo werth rhagosodedig. Mae lliw rhagosodedig 'stroke' yn ddu.\nYn ail, mae dau fath gwahanol o bethau. Mae gennym orchymyn line sy'n diffinio siâp y gwrthrych yr ydym yn ei osod, a strokeWeight a 'stroke' sy'n disgrifio sut y bydd yn ymddangos. Mewn termau graffeg gyfrifiadurol, enwir y rhain yn gyntefigion a priodoleddau, yn eu tro. Cyntefigion yw'r gwrthrychau geometrig. Siapiau sylfaenol ydynt. Mae Priodoleddau'n disgrifio sut mae'r siapiau hynny'n ymddangos.\nYn drydydd, rydym yn sylwi bod trefn i'n llinellau cod. Rydym yn gyntaf yn newid gwerthoedd rhai priodoleddau, megis 'strokeWeight', a lliw 'stroke' (nid yw drefn y ddau yma yn bwysig), ond yna rydym yn tynnu'r llinell. Mewn geiriau eraill, mae angen i ni ddiffinio sut y bydd yn ymddangos yn gyntaf (drwy ddiffinio ei briodoleddau) cyn esbonio'r hyn y byddwn yn ei dynnu.\nYn bedwerydd, nid oes angen i ni barhau i newid lliw y 'stroke' , os bydd pob llinell yr un lliw. Yr hyn a wnawn yw gosod gwerth y priodoleddau unwaith ac yna mae'r llyfrgell graffeg yn cofio'r gwerth.\nYn bumed, pan fydd gwerth priodoledd wedi'i osod, bydd yn effeithio ar bob cyntefig sy'n defnyddio'r priodoledd hwnnw. Felly, er enghraifft, os byddwch yn diffinio lliw'r 'stroke', byddai unrhyw wrthrychau sy'n dilyn (boed yn elips, yn betryalau neu beth bynnag) yn cael eu heffeithio.\nCam 4. Newid priodoleddau gwahanol\nGadewch i ni hefyd newid ychydig o briodoleddau gwahanol.\nYn gyntaf, byddwn yn newid maint y ffenestr gan ddefnyddio size. I newid maint y ffenestr, defnyddiwn y ffwythiant size. Y maint rhagosodedig yw 100 gan 100. Mae'n sgwâr bach. Byddwn yn ei wneud yn fwy. Gadewch i ni ei wneud yn 200 wrth 200.\nNawr gadewch i ni newid lliw ycefndir. Lliw llwyd golau yw lliw rhagosodedig y cefndir. Cofiwch o'r gweithgaredd lliwiau RGB , mae angen defnyddio'r gwerth uchafswm i gael gwyn. Felly, bydd background(255)yn newid lliw'r cefndir i wyn, a bydd cefndir (45) yn ei gwneud yn llwyd tywyll, a chefndir (0, 0, 255) yn las, a bydd y cefndir (160, 255, 160) yn newid y cefndir i wyrdd golau iawn. (Dylech roi cynnig ar liwiau cefndir gwahanol). Am rwan, gadewch i ni gadw at wyn.\nCam 5. Llinellau lliw gwahanol\nYn y dasg olaf, rydym yn edrych ar gynhyrchu nifer o linellau lliw. (Byddwn yn archwilio dulliau i wneud y cod hwn yn well yn y dyfodol, ond am nawr, byddwn yn copïo llinellau i lawr y dudalen).\nYn yr ymarfer hwn, byddwn yn defnyddio ar hap. Mae'r swyddogaeth hon yn gwneud yr hyn y mae'n ei ddweud: mae'n dychwelyd gwerthoedd annisgwyl! Felly os ydyn ni'n ysgrifennu random(10) bydd yn rhoi gwerth newydd, ac annisgwyl, i ni rywle rhwng 0 a 1. Mae hyn yn ddefnyddiol iawn. Gallwn ei ddefnyddio i newid y lliwiau i un annisgwyl! Gallwn hefyd ei ddefnyddio i newid y llinell i safleoedd x, y ar hap.\nGadewch i ni gymryd yr hyn yr ydym wedi'i ddysgu hyd yn hyn, a thynnu tair llinell, gyda strokeWeight o 2, pob un o'r gyfesurynnau'r llinell (X1, Y1, X2, Y2) â safleoedd ar hap , a phob un â lliwiau ar hap. Mae'r cyfan wedi'u gosod mewn ffenestr 200 wrth 200 o faint, gyda chefndir gwyn.\nBob tro y byddwch yn pwyso chwarae, bydd yn creu allbwn gwahanol. Ewch amdani!\nHefyd, sylwch ein bod wedi gosod rhai gwerthoedd, o'r mewnbwn i ar hap, i 200, ac eraill i 255. Mae'r gorchymyn random(255), fel y dangosir ar linell 4, 6 ac 8 (uchod) yn cael eu defnyddio oherwydd bod lliw RGB wedi'i ddiffinio rhwng 0 a 255, tra bod random(200) wedi'i hysgrifennu oherwydd ein bod wedi gosod y size o'r ffenestr allbwn i 200 wrth 200.\nCam 6. Ymarferion ychwanegol\nCeisiwch newid y lliwiau i ymddangos mewn lliwiau llwyd ar hap.\nGwnewch faint y ffenest yn fwy (i ddweud) 300 wrth 300, ac addaswch weddill y cod yn briodol. Sylwch ar yr hyn rydych wedi'i newid.\nYchwanegwch 10 llinell ar hap arall (yn yr achos hwn defnyddiwch gopi a gludo!) a meddyliwch sut y gallech chi wneud y cod hwn yn well.\n← Dysgwch codio lliw RGB → Plygu Pelydryn gan ddefnyddio Gwydr Peint


Canllaw i afonfyrddio ar gyfer dechreuwyr | DGRhC\nCanllaw i afonfyrddio ar gyfer dechreuwyr\nYn cyflwyno’r wefr fawr ddiweddaraf ym myd chwaraeon dŵr: afonfyrddio. Yn antur gyffrous a gwefreiddiol i’r rhai mentrus sy’n chwilio am brofiadau mwy heriol, mae afonfyrddio (a elwir hefyd yn hydrowibio) yn eich galluogi i fynd yn nes at y dyfroedd gwylltion gyda’ch corff a bwrdd yn unig.\nFel mae'r enw'n awgrymu, mae afonfyrddio yn galluogi selogion dŵr gwyn i reidio’r dyfroedd gwylltion heb rafft, gan ddefnyddio bwrdd afon yn unig i’w gyrru eu hunain trwy droeon y cwrs. Dan arweiniad ein hyfforddwyr arbenigol, byddwch yn cyrraedd y dyfroedd gwylltion yn benben, gan rasio i lawr wrth i chi orwedd yn wastad ar eich bwrdd gyda rhan uchaf eich corff yn sownd y tu mewn i’r bwrdd.\nWrth hydrowibio, byddwch yn defnyddio eich corff eich hun i lywio, gyda chymorth esgyll wedi’u hatodi wrth eich traed sy’n eich helpu i lywio i’r cyfeiriad cywir. Fel arfer, mae cyrsiau afonfyrddio yn cynnwys amrywiaeth o dramwyfeydd a chryn nifer o donnau, felly rydych chi'n sicr o gael profiad llawn cyffro.\nOs ydych chi'n meddwl tybed pam fod dau enw gwahanol ar y gamp, peidiwch â phoeni – mae gennym yr atebion! Mae’n dibynnu ar y bwrdd a ddefnyddir i wibio i lawr y dŵr gwyn gwyllt. Gydag afonfyrddio, defnyddir byrddau plastig sydd wedi’u hadeiladu’n benodol at y diben er mwyn rhoi hynofedd ychwanegol.\nAr y llaw arall, daw’r enw hydrowibio o’r bwrdd amgen wedi’i wneud o sbwng a ddefnyddir ar y cyrsiau (a elwir yn fwrdd hydrowibio). Mae reidio dyfroedd gwylltion afon ar fwrdd hydrowibio yn wych os ydych am sicrhau taith fwy meddal a chlustogi effaith unrhyw drawiadau.\nOffer hanfodol ar gyfer afonfyrddio\nAr wahân i fwrdd afon (neu fwrdd hydrowibio) ac esgyll, mae offer afonfyrddio hanfodol yn cynnwys siwt wlyb sydd wedi'i chynllunio i'ch cadw'n gynnes yn y dŵr, siaced achub a helmed sy'n eich cadw'n ddiogel rhag y creigiau. Os ydych yn bwriadu hydrowibio yn y gaeaf, ystyriwch wisgo haen ychwanegol o ddillad thermol o dan eich siwt wlyb am ragor o gynhesrwydd.\nRydym hefyd yn argymell gwisgo esgidiau cadarn â chareiau, yn ogystal â dod â thywel a gwisg ymdrochi gyda chi. Ar gyfer y dyfroedd bas, gallech hyd yn oed wisgo padiau pen-glin a phenelin, neu ddewis gardiau crimog a menig hefyd.\nYdy afonfyrddio’n ddiogel?\nMae ein holl gyrsiau'n cael eu cynnal gan ystyried diogelwch ein gwesteion. Rydym yn darparu'r holl offer diogelwch hanfodol ar gyfer pob un o'n sesiynau hydrowibio, ynghyd â chanllawiau ar gyfer sut i'w ddefnyddio. Rydym yn dechrau'r cwrs mewn dyfroedd tawel, lle mae ein hyfforddwyr yn esbonio hanfodion gyrru eich hun trwy'r dyfroedd gwylltion gyda bwrdd ac esgyll.\nHefyd, mae hyder ar y dŵr a’r gallu i nofio’n gryf yn ofynnol i bawb sy'n cymryd rhan. Rydym wedi gosod cyfyngiadau o ran isafswm oedran i sicrhau bod pawb sy'n cymryd rhan yn ein cyrsiau hydrowibio yn gallu nofio'r 25 metr a argymhellir yn rhwydd heb gymorth.\nDysgwch fwy am ein sesiynau afonfyrddio.


Plannu Coed | Snowdonia Society\nDydd Sul 23 Chwefror 2020 10:00 am\nNant Gwynant Lleoliad bras\nPlannu Coed, Nant Gwynant\nArchebu lle yn hanfodol\nCyfle i wneud argraff bosotif barhaol ar y tirlun am flynyddoedd lawer i ddod!\nMae Nant Gwynant yn ardal o Eryri sydd wedi cael ei heffeithio’n wael gan oresgyniad goresgynnwr estron, Rhododendron ponticum. Mae gan y planhigyn hwn ganlyniadau negyddol i fywyd gwyllt sy’n mygu coetir brodorol ac yn lleihau bioamrywiaeth yn fawr.\nAr ôl blynyddoedd lawer o waith caled gan sefydliadau a grwpiau amrywiol (gan gynnwys gwirfoddolwyr ein hunain) mae’r ardal hon bellach ar lwybr i adferiad. Gyda’r Rhododendron wedi cael ei drin a’i glirio, mae’n bryd nawr adfer y coetir brodorol trwy brosiect i blannu coed brodorol a ddylai weld yr ardal yn ffynnu gyda bywyd gwyllt unwaith eto.\nCysylltwch ag Dan i gofrestru:\nRegister for Event: Plannu Coed


Mae sgamiau pensiwn yn ymddangos ym mhob siâp a maint, ond maen nhw i gyd yn cael yr un effaith – rydych chi’n colli’ch cynilion bywyd. Ar gyfartaledd, collodd dioddefwyr sgamiau pensiwn dros £50,000 yr un, yn ôl adroddiad gan Action Fraud yn 2021. Peidiwch â gadael i eraill fwynhau eich ymddeoliad – dyma sut i adnabod ac osgoi sgamiau pensiwn, yn ogystal â’r hyn y gallwch ei wneud os ydych chi’n meddwl eich bod chi wedi dioddef.\nMae twyllwyr pensiwn yn defnyddio llawer o wahanol ffyrdd i geisio cael gafael ar eich arian.\nYn aml, bydd twyllwr yn cysylltu â chi yn annisgwyl. Mae hyn oherwydd y byddan nhw'n ceisio’u lwc gyda pha bynnag wybodaeth maen nhw wedi llwyddo i’w chasglu amdanoch chi, i geisio’ch perswadio i roi’r cyfan neu rywfaint o’ch cynilion pensiwn i ffwrdd.\nOs bydd rhywun yn cysylltu â chi am eich pensiwn ac nid oeddech wedi gofyn i gael eich cysylltu, dyma’r rhybudd i roi’r gorau i gyfathrebu a pheidiwch â derbyn eu cynigion.\nFfordd gyflym o wirio a yw galwr yn dod o gwmni dilys ai peidio yw gofyn iddynt a allwch eu ffonio yn ôl yn nes ymlaen. Os maent yn dweud na allwch eu ffonio, mae’n debygol mai twyllwr ydyw. Bydd ymgynghorydd pensiwn rheoledig bob amser yn gadael i chi gysylltu ar amser mwy cyfleus ac i drafod unrhyw gwestiynau a allai fod gennych.\nWeithiau bydd twyllwyr yn rhoi manylion i chi i’w ffonio yn ôl, ond nid yw hynny’n golygu eu bod yn sefydliad dilys. Os mai rhif ffôn symudol yw’r rhif ffôn, neu os yw’r cyfeiriad dosbarthu yn Flwch Post, dylai hwn fod yn arwydd o rybudd.\nY peth gorau i chi ei wneud yw ymchwilio’r cwmni ar gofrestr yr FCA (Opens in a new window) heb unrhyw fewnbwn gan y twyllwr posib. Os ydyn nhw ar y gofrestr, ffoniwch nhw yn ôl drwy ddefnyddio’r rhif hwnnw. Os nad ydyn nhw ar y gofrestr peidiwch â chysylltu â nhw ymhellach.\nGyda’r un hon, mae’r rheolau’n syml iawn. Bydd yn rhaid i’r mwyafrif o bobl sy’n tynnu arian o bensiwn cyn 55 oed dalu treth o 55% ar yr arian a dynnwyd allan a ffi enfawr i’r cwmni a’i trefnodd ar eich cyfer.\nYr unig amser y gallwch gael hyd at eich pensiwn yn gynnar yw os oes gennych gyflwr iechyd difrifol neu os oes gennych yr hyn a elwir yn ‘ddyddiad ymddeol gwarchodedig’ – a bu’n rhaid caniatáu hyn cyn Ebrill 2006.\nEfallai y bydd rhai twyllwyr yn cyfeirio at gael eich pensiwn yn gynnar fel ‘rhyddhad pensiwn’ a ‘benthyciadau pensiwn’ neu ‘werthu’ch pensiwn’. Mae’r cyfan yn golygu’r un peth a bydd yn rhaid i chi dalu bil treth enfawr os gwnewch hynny.\nMae rhoi pwysau yn dechneg a ddefnyddir mewn sawl math o dwyll, ac nid yw’n wahanol i bensiynau. Efallai y bydd pwysau arnoch i wneud penderfyniadau am eich arian, gofynnir i chi drosglwyddo symiau mawr dros y ffôn neu anfon gwaith papur drwy ddefnyddio gwasanaethau dosbarthu cyflym.\nMae penderfynu beth rydych chi'n ei wneud â’ch cynilion bywyd a sut rydych chi eisiau i’ch pensiwn gael ei sefydlu yn benderfyniadau mawr sy’n newid bywyd. Os yw rhywun eisiau i chi symud yn gyflym, nid ydynt yn meddwl am yr hyn sydd orau i chi. Cadwch draw.\nByddwch yn clywed am y math hwn o addewid mewn llawer o fathau eraill o dwyll arian, ac mae bob amser yn arwydd o rybudd nad yw rhywbeth yn gyfreithlon. Os cynigir enillion uchel iawn i chi, mae risg sylweddol bob amser, ond yn yr achos hwn, dim ond celwydd ydyw i’ch cael chi i drosglwyddo llawer o’ch cynilion.\nMae’r rhain yn addewidion ffug i’ch cael chi i rannu’ch arian. Mae cynilo i mewn i bensiwn eisoes yn effeithlon o ran treth, felly nid yw unrhyw gynilion treth ychwanegol yn gymwys i gael mwy fyth o gynilion treth.\nEfallai y byddwch yn gweld cwmnïau’n defnyddio geiriau ac ymadroddion penodol yn eu henw neu fel rhan o’u parabl marchnata, gyda’r effaith o’u gwneud i swnio’n swyddogol, neu hyd yn oed yn cael eu cefnogi gan y llywodraeth.\nEfallai y bydd rhai o’r sefydliadau y byddan nhw’n ceisio cysylltu eu hunain gydag yw Pension Wise, neu’n HelpwrArian. Ni fyddwn ni nac unrhyw un o’r sefydliadau hyn byth yn cysylltu â chi'n uniongyrchol.\nYn aml, bydd cwmnïau sy’n ceisio cael gafael ar eich arian pensiwn yn defnyddio detholiad o eiriau sy’n swnio’n drawiadol, ond yn golygu ychydig iawn ac yn arwydd clir bod y cynnig yn ffug. Dyma rai i fod yn wyliadwrus ohonynt:\nNeu fuddsoddiad sydd wedi’i ddisgrifio fel:\ncyfeillgar i’r amgylchedd\nUnwaith y byddwch chi’n gwybod yr hyn i edrych amdano, mae yna ychydig o gamau y gallwch chi eu cymryd i’ch helpu i osgoi cael eich twyllo.\nPeidiwch â chymryd galwadau, ymateb i e-byst neu negeseuon testun, na siarad â phobl sy’n curo ar eich drws nad ydych chi'n eu disgwyl.\nGwnewch ychydig o ymchwil ar unrhyw gwmnïau rydych chi’n ystyried gweithio gyda nhw i hybu’ch pensiwn. Y peth cyntaf i’w wneud yw mynd i gofrestr yr FCA i weld a yw’r cwmni’n cael ei reoleiddio, ac yna ewch i restr rybuddion yr FCA i weld a oes gan y cwmni hanes blaenorol o ddelio amheus.\nOs credwch y gallai sgamiwr pensiwn fod wedi’ch targedu, dylech roi gwybod amdano cyn gynted â phosibl. Mae yna bethau y gallwch chi eu gwneud i adennill eich arian o bosib neu hyd yn oed atal eraill rhag dioddef.\nOs oedd y sgam yn ddiweddar, cysylltwch â’ch darparwr pensiwn. Efallai y gallant ymyrryd â’r trosglwyddiad ac atal y twyllwr rhag hawlio’ch pensiwn. Gallwch hefyd ffonio’r Uned Troseddau a Sgamiau Ariannol ar 0800 015 4402 i weld pa gymorth arall sydd ar gael.\nDywedwch wrth Action Fraud beth ddigwyddodd ar 0300 123 2040 neu drwy riportio’r sgam ar ei wefan (Opens in a new window). Mae’n bwysig gwneud hyn, hyd yn oed os oedd y sgam amser hir yn ôl.\nMae HelpwrArian yn cynnig apwyntiadau Colli Pensiwn ac Ailadeiladu Fy Mhensiwn am ddim gyda’n harbenigwyr. Ffoniwch ni ar 0800 015 4402 neu e-bostiwch virtual.appointments@moneyhelper.org.uk i drefnu sesiwn.\nUnwaith y byddwn yn gwybod beth ddigwyddodd i’ch pensiwn, gallwn ddweud wrthych a allech wneud cais am iawndal. Os na chawsoch eich twyllo yn ddiweddar, mae’n annhebygol y cewch eich holl arian yn ôl, ond os gallwch hawlio rhywbeth, mae'n werth ei wneud.\nGallwch ddefnyddio sesiwn Ailadeiladu Fy Mhensiwn i drafod gyda’n harbenigwyr sut y gallech ailadeiladu eich cronfeydd pensiwn, cael y gorau o’ch Pensiwn y Wladwriaeth a gweld a ellir gwella unrhyw un o’ch pensiynau. Byddwn hefyd yn dweud wrthych sut i olrhain hen bensiynau y gallech fod wedi colli mynediad atynt.


Llwybr Arfordir Cymru / Aberteifi i Drewyddel\nTaith gerdded ogoneddus, wyllt a garw sy’n cychwyn o gastell hanesyddol ac yn mynd heibio i abaty hynafol\nCychwyn yng nghanol tref Aberteifi a gorffen yn Nhrewyddel.\nDarn trefol iseldirol yw'r rhan gyntaf o'r daith gerdded hon ond ar ôl ychydig filltiroedd mae'n cyrraedd un o'r rhannau mwyaf gogoneddus, gwyllt, garw ac anghysbell o Lwybr Arfordir Cymru i gyd.\nMae'r golygfeydd o’r clogwyni o ffurfiannau creigiau gwyrgam, ogofâu a nodweddion daearegol trawiadol eraill ymhlith y mwyaf trawiadol a welwch yn unman.\nMae rhan o’r llwybr yn drwch o flodau gwyllt hardd yn ystod y gwanwyn a'r haf, a gellir gweld hebogau tramor ar lefel llygad, yn hela am ysglyfaeth uwchben rhai o'r clogwyni enfawr.\nOnd dechreuwn y diwrnod yn nhref farchnad brysur Aberteifi gyda'i hetifeddiaeth forwrol, ei Stryd Fawr ffyniannus, a’i Neuadd Tref a Neuadd Marchnad - sef adeilad dinesig cyntaf Prydain yn yr arddull Gothig Fodern.\nYma hefyd y gwelwn Gastell a Gerddi Aberteifi - un o'r cestyll pwysicaf yng Nghymru. Hwn oedd y castell carreg gyntaf a adeiladwyd gan y Cymry ac mae iddo gryn arwyddocâd diwylliannol am mai yno y cynhaliwyd yr eisteddfod gyntaf erioed, ym 1176.\nO Aberteifi i Landudoch\nO'r fan hon rydym yn croesi afon Teifi ac ymhen rhyw filltir yn cyrraedd pentref tawel Llandudoch a'i Abaty. Mae digonedd o hysbysfyrddau defnyddiol yma i'n helpu i weld ble ydyn ni o fewn yr Abaty ac i helpu i ddychmygu sut fywyd oedd gan y mynachod a oedd yn byw yma ganrifoedd yn ôl.\nPan fyddwn wedi gorffen archwilio'r Abaty ei hun, mae'n werth ymweld â'r Cartws sydd ag oriel fechan ac amgueddfa gydag arddangosfa o gerrig cerfiedig ac arteffactau o'r abaty. Ceir yma hefyd gaffi a weithredir gan griw croesawgar a chymwynasgar iawn, a marchnad wythnosol o gynnyrch lleol. Ochr draw i’r pwll hwyaid o’r abaty, mae melin flawd weithredol. Ac maen nhw’n tynnu peint yn yr Hydd Gwyn ers 1796 - ac mae bellach yn fenter gymunedol.\nEwch ymlaen drwy'r pentref ac yna ar hyd glan yr afon brydferth am ddwy filltir eto cyn cyrraedd Traeth Poppit. Mae yma gaffi braf – y cyfle olaf am luniaeth ar y llwybr hwn - a'r toiledau yw'r rhai olaf cyn Trewyddel.\nY man hwn yw dechrau, neu ddiwedd, 186 milltir Llwybr Arfordir Sir Benfro. Yn ôl y Lonely Planet, hwn yw un o'r llwybrau pellter hir gorau yn y byd, ac mae’n driw i’r disgrifiad, fel yr ydych ar fin darganfod.\nAr hyd lonydd gwledig tawel i gyrraedd y clogwyni\nGan droi cefn ar yr aber prysurach, ceir bellach ddringfa gyson, heddychlon am ddwy filltir arall ar hyd lonydd gwledig ac yna llwybr nes i ni ddod allan yng Ngwarchodfa Natur Pen Cemaes, sy’n gartref i blanhigion prin, glaswelltau ac amrywiaeth eang o adar.\nYmlaen â ni tuag i fyny o hyd heibio i Ben Cemaes nes i ni gyrraedd y pwynt uchaf ar arfordir Sir Benfro sef 175 metr. Ac ydyn, mae'r golygfeydd o’r fath lecyn manteisiol yr un mor ysblennydd ag y byddem yn ei ddisgwyl.\nYr hyn sy'n fwy anhygoel byth yw mai ychydig iawn o gerddwyr a welir ar y rhan ddramatig hon o'r llwybr, a bydd gennym y lle inni ein hunain y rhan fwyaf o'r amser.\nAr hyd yr arfordir hwn i gyd, mae morloi llwyd yn defnyddio'r traethau anhygyrch i orffwys yn ystod y gaeaf ac i eni lloi bach ar ddiwedd yr haf a dechrau'r hydref, ac yn aml gellir gweld heigiau o ddolffiniaid a llamidyddion ar y môr.\nFfurfiannau creigiau trawiadol\nAr ôl dod o gwmpas Pen yr Afr, ac wrth gerdded ar ben y clogwyni wrth Bwllygranant, cofiwch droi o gwmpas i fwynhau’r olygfa y tu ôl ichi. Mae'n rhaid gweld y ffurfiannau creigiau yma i’w credu. Wedi'u ffurfio gan haenau eiledol o dywodfaen a cherrig llaid tua 440 miliwn o flynyddoedd yn ôl, cawsant eu cywasgu a'u gorfodi i fyny 50 miliwn o flynyddoedd yn ddiweddarach, pan oedd cyfandiroedd yn gwrthdaro.\nOddi yma mae'n rhyw filltir a hanner o gerdded hyfryd ar ben y clogwyni, gan gynnwys ambell gwymp serth i mewn ac allan o ddyffrynnoedd cul, gyda golygfeydd godidog i'r de tuag at Ben Dinas a goleudy Pen Caer yn y pellter.\nGan ddisgyn am y tro olaf ar y daith gerdded hon i Fae Ceibwr, un o nifer o adrannau ar y morlin hwn sy'n eiddo i'r Ymddiriedolaeth Genedlaethol, rydym yn croesi'r bompren garreg ac yn troi tua’r tir wrth i ni adael Llwybr Arfordir Cymru i ddychwelyd i Drewyddel.\nGallwn wneud hyn drwy ddilyn y lôn i ffwrdd o'r traeth, neu ceir llwybr brafiach drwy groesi'r afon eto a dilyn y llwybr troed drwy goedwig glan yr afon i fyny Cwm Trewyddel am ryw filltir cyn dod allan ar y ffordd i Drewyddel.\nMeddai Theresa Nolan, Swyddog Llwybr Arfordir Cymru: "Am daith gerdded gyferbyniol. Mae'r adran gyntaf, er ei bod yn drefol, yn ddymunol iawn gyda llawer o hanes. Mae’r ail ran yn cynnwys rhywfaint o’r cerdded arfordirol mwyaf trawiadol yng Nghymru. Mae clogwyni uchel, ffurfiannau creigiau anhygoel, bywyd gwyllt gwych a golygfeydd heb eu hail yn gosod y daith gerdded hon ymhlith fy ffefrynnau yn unman ar Lwybr Arfordir Cymru. Ac am mai ychydig iawn o bobl sy'n cerdded ail ran y llwybr hwn, fel arfer gallwch fwynhau ei olygfeydd anhygoel ar eich pen eich hun."\nPrin iawn yw’r opsiynau trafnidiaeth gyhoeddus ar gyfer y daith gerdded hon, yn enwedig yn ystod y gaeaf, oherwydd Roced Poppit yw'r unig wasanaeth. Er mwyn peidio ag aros yn hir am fws, rydym yn argymell mynd â char i'r dechrau yn Nhrewyddel, dal bws yn ôl i Aberteifi a cherdded yn ôl i'ch car. Cofiwch wirio amserlenni ymlaen llaw neu ddefnyddio dau gar.\nMae toiledau yn Aberteifi, Llandudoch, Traeth Poppit a Threwyddel. Mae digonedd o opsiynau bwyd a diod yn Aberteifi ac ambell fwyty yn Llandudoch, caffi Crwst yn Nhraeth Poppit ac mae caffi yng Nghanolfan Arddio Penrallt, ychydig y tu allan i Drewyddel.\nLawrlwythwch map taith cerdded Aberteifi i Drewyddel (JPEG, 2.34MB)


Leanne yn Annog Gweithredu ar Frys ar Ddigartrefedd Ymysg Cyn-Aelodau’r Lluoedd Arfog yng Nghymru - Leanne Wood - Rhondda Plaid Cymru CYM\nLeanne yn Annog Gweithredu ar Frys ar Ddigartrefedd Ymysg Cyn-Aelodau’r Lluoedd Arfog yng Nghymru\nPostiwyd ar April 16 2018, 11:37 yb\nMae AC y Rhondda Leanne Wood wedi galw ar Lywodraeth Cymru i asesu problem digartrefedd ymysg cyn-aelodau o’r lluoedd arfog yng Nghymru.\nGwnaeth arweinydd Plaid Cymru yr alwad yn ystod cwestiynau i Ysgrifennydd Cabinet Llywodraeth Cymru sydd â chyfrifoldeb dros gyn-filwyr. Ar hyn o bryd, nid oes data am nifer y bobl ddigartref yng Nghymru sydd â chefndir yn y lluoedd arfog.\nYn ogystal â gofyn i Lywodraeth Cymru ddechrau gasglu data ar ddigartrefedd cyn-filwyr, gofynnodd Leanne am gadarnhad fod awdurdodau lleol yn dilyn Cyfamod y Fyddin ar fater tai. Dywed Cyfamod y Fyddin na ddylai cyn-aelodau o’r lluoedd arfog fod dan anfantais ym mater neilltuo tai cymdeithasol.\nYn ystod y sesiwn lawn, dywedodd Leanne: “Fe fyddwch yn ymwybodol bod rhai fu yn y lluoedd arfog yn cael trafferth ymaddasu i fywyd y tu allan i’r fyddin a bod rhai yn cael trafferth arbennig o ganlyniad i’r digwyddiadau trawmatig y buont yn dystion iddynt.\n“Gallai hyn esbonio pam y canfu arolwg yn 2014 gan y Lleng Brydeinig fod cyn-filwyr o oedran gwaith ddwywaith yn debygol o fod yn ddi-waith na’u cyfoedion ym mhoblogaeth gyffredinol y DG.\n“Mae astudiaethau mwy diweddar ar lefelau digartrefedd ymysg cyn-aelodau o luoedd arfog y DG yn amrywio, ond yr hyn na wyddom yw cyfran y cyn-filwyr ymysg poblogaeth y digartref yng Nghymru, oherwydd nad yw’r ffigyrau hynny yn bod.\n“Ysgrifennydd Cabinet, a ydych yn hyderus fod awdurdodau lleol yn dilyn Cyfamod y Fyddin pan fo’n fater o gyn-filwyr yn peidio bod dan anfantais ym mater tai? A wnewch chi hefyd roi addewid y bydd eich adran yn edrych i mewn i bwnc digartrefedd ymysg cyn-filwyr yng Nghymru er mwyn gweld maint y broblem ac ystyried pa fesurau y gallwch eu rhoi ar waith i ymdrin â’r problemau penodol hynny?”\nMewn ymateb, dywedodd Alun Davies ei fod yn “hyderus” fod awdurdodau lleol yn gwneud popeth yn eu gallu i gwrdd â’u hymrwymiad i Gyfamod y Fyddin a’i fod mewn cysylltiad â Llywodraeth y DG ynghylch datblygu mwy o wybodaeth am ddigartrefedd ymysg cyn-aelodau o’r lluoedd arfog.


Gwobrwyo am wirfoddoli gyda Sefydliad Clwb Pêl-droed Dinas Caerdydd -- Cyngor Gweithredu Gwirfoddol Cymru (WCVA)\nGwobrwyo am wirfoddoli gyda Sefydliad Clwb Pêl-droed Dinas Caerdydd\n17 Mawrth 2016 17 Maw 2016\nMae Sefydliad Clwb Pêl-droed Dinas Caerdydd wedi cynnal eu Noson Gwobrwyo Gwirfoddolwyr cyntaf erioed a gafodd dderbyniad da iawn.\nGwahoddwyd eu holl wirfoddolwyr presennol i fynychu'r noson a oedd yn cynnwys cyflwyniad tystysgrifau Gwirfoddolwyr y Mileniwm yn ogystal â Christian Brynard yn siarad am ei daith o wirfoddolwr y sefydliad i aelod o staff llawn amser. Aeth pawb wedyn drosodd i'r gêm Leeds yn erbyn Clwb Pêl-droed Dinas Caerdydd a oedd yn diolch hael i'r holl wirfoddolwyr (hen a newydd).\nAnogodd y Sefydliad eu gwirfoddolwyr presennol i ddod ag un neu ddau o'u ffrindiau i'r noson oedd yn ychwanegu at y digwyddiad i fod yn ymgyrch recriwtio gwirfoddolwyr a oedd yn gweithio yn berffaith. Roedd llawer o ddiddordeb yn y cyfleoedd gwirfoddoli diweddaraf o Bêl-droed Integredig; Pêl-droed i Bobl Anabl, Pêl-droed cadeiriau olwyn a Phêl-droed Anabledd Dysgu. Mae'r holl gyfleoedd Sefydliad Clwb Pêl-droed Dinas Caerdydd ddiweddaraf ar gael yma:\nhttp://thesportshub-cardiff.com/ a http://www.gwirfoddolicymru.net/\nMae Robert Mant (canol y llun isod), un o Hyfforddwyr Gwirfoddol y Sefydliad, yn helpu allan gyda hyfforddi pêl-droed i bobl anabl yn ogystal ag o dan 16 oed. Mae'n gwerthfawrogi'r profiad ei fod wedi ennill o hyfforddi athletwyr anabl. Mae hefyd wedi cael mwy o gyfrifoldeb yn ddiweddar gan ei fod wedi bod yn gwirfoddoli am nifer o fisoedd erbyn hyn. "Mae'n lle mor braf i wirfoddoli, mae pawb yn fodlon helpu ac mae'n braf i wneud rhywbeth i bobl eraill a rhoi rhywbeth yn ôl. Fel myfyriwr mae'n hawdd i eistedd o gwmpas yn gwneud dim byd, byddwn i'n argymell bod pawb yn cymryd rhan mewn rhyw fath o wirfoddoli er budd sefydliadau ond hefyd am eu lles eu hunain. Rydych yn adeiladu pecyn o sgiliau y gellir eu defnyddio yn unrhyw le!"\n(Ymunodd ffrindiau Robert, James a Jack - yn y llun uchod - am y Noson Gwobrwyo Gwirfoddolwyr ac maent nawr yn ysytyried cofrestru fel gwirfoddolwyr i'r Sefydliad.)\nUchafbwynt arall y noson oedd Jason Allsopp yn derbyn Gwobr MV50 Chwaraeon - dyma cyfle cyntaf y Sefydliad am hyn a chafodd dderbyniad cadarnhaol. Mae unrhyw berson ifanc rhwng 14 - 25 oed sy'n gwirfoddoli mewn unrhyw weithgaredd corfforol yn gallu gweithio tuag at y Wobr hon. Mae gwirfoddoli trwy drefnu cystadleuaeth bêl-droed yr un mor gymwys a hyfforddi'r tîm.\nMae Ryan Jones, Pennaeth Datblygu Busnes Sefydliad Clwb Pêl-droed Dinas Caerdydd wedi bod yn gweithio gyda Nia Ramage, Cydlynydd Gwirfoddoli mewn Digwyddiadau ac wedi bod yn defnyddio'r dysgu hyd yn hyn ar y prosiect Ysbryd Gwirfoddoli Cymru mewn perthynas â digwyddiadau. Prosiect 2 flynedd a ariennir gan Ysbryd 2012 i geisio gwella ansawdd cynnwys gwirfoddolwyr mewn digwyddiadau cyhoeddus. Bydd yn canolbwyntio ar wahanol agweddau ar reoli gwirfoddolwyr drwy gyfrwng Cydlynydd Gwirfoddoli mewn Digwyddiadau a chwe astudiaeth beilot, a gynhelir gyda phartner-fudiadau a chwe digwyddiad gwahanol o amgylch Cymru.


Muebles para tv online - Bursacclimatizacion\nMueble para TV en madera con 6 cajones estilo industrial de 96x33x47,5\nRack de estantería de pared adornos de almacenamiento/Bookcases-Shelf plancha para colgar en la pared de madera maciza de estilo retro de tuberías de agua creativa salón dormitorio Muebles para TV de pared de fondo la oficina B\naccesorios de bar botellero cisne ornamentos de muebles para el hogar creativas y prácticas salón Mueble de televisión Continental manualidades\nMae gwybod lle byddwch yn dangos ei fod yn golygu gwneud yn siŵr y bydd yn cyd-fynd yno. Dewch â thâp mesur pan fyddwch yn siopa am ddodrefn ac yn gwybod ymlaen llaw y cyfyngiadau gofodol yr ydych yn gweithio gyda nhw. Os ydych erioed yn phinsied, ffôn cartref a chael rhywun yno yn rhoi'r specs chi. Cynlluniwch eich siopa dodrefn ar yr adeg iawn bob blwyddyn. Dodrefn yn tueddu i fynd ar werthiannau mawr yn ystod rhai gwyliau. Mae rhai o'r gwaith yn fwy poblogaidd yw Diwrnod yr Hen Filwyr, Diwrnod Cofio'r, a Diwrnod Llywydd.Mewn llawer o achosion o bobl sy'n gwneud perwyl hwn i fyny gyda dodrefn nad ydynt yn cyfateb. Ni fydd loveseat frown gyda chadeirydd du yn edrych mor dda, felly darllenwch y disgrifiadau yn drylwyr. Gwnewch yn siŵr eich bod yn gwirio a yw dodrefn yn cael ei gludo o ddrws i ddrws neu curbside. Mae hyn yn arbennig o bwysig os ydych yn byw ar lawr uchel iawn. Efallai y bydd rhaid i chi dalu ychydig yn fwy os ydych am i'r eitem hanfon yn uniongyrchol i'ch drws, ond bydd yn fwy na werth yr ymdrech pan fyddwch yn sylweddoli na fydd yn rhaid i chi ei wneud muebles para tv online eich hun.Er efallai y byddwch yn chwilio am ddodrefn newydd, peidiwch â diystyru prynu rhywbeth a ddefnyddiwyd. Yn aml, gallwch ddod o hyd i ddodrefn o ansawdd ar ffracsiwn o'r pris newydd. Er y gall fod angen i chi gael y dodrefn reupholstered, byddwch yn darfod i fyny ag yn union ffabrig yr ydych yn hoffi muebles para tv online ar ffracsiwn o'r gost o darn arferiad. Os byddwch yn penderfynu i arbed arian drwy brynu hen ddodrefn, ei archwilio yn ofalus ar gyfer llau gwely.Efallai y bydd y dodrefn wedi cael ei adeiladu yn wael. Mae'r un peth yn wir os ydych yn teimlo unrhyw densiwn wrth tynnu drôr allan. Dylai llithro allan yn esmwyth. Cyn prynu dodrefn, gwnewch yn siŵr y bydd yn cyd-fynd y ffordd yr ydych am iddo. Er enghraifft, efallai y byddwch yn wir yn hoffi soffa, ond efallai na fydd yn gweithio yn eich ystafell fyw. Dylech wneud yn siŵr eich bod yn gwybod y mesuriadau y soffa ac yn y mesuriadau eich ystafell fyw.


Pryderon am benodiad Ruth Marks - BBC Cymru Fyw\nPryderon am benodiad Ruth Marks\nDisgrifiad o’r llun, Ruth Marks, cyn-Gomisiynydd Pobl Hŷn Cymru, oedd cyfarwyddwr gwasanaethau pobl hŷn Reach, y cwmni oedd yn destun adroddiad damniol ynglŷn â gwasanaethau gofal yn y cartref ym Mhowys\nMae pryderon wedi eu codi am ba mor addas yw'r person sydd wedi'i phenodi i arwain yr adolygiad o Arolygiaeth Gofal Iechyd Cymru.\nMae BBC Cymru ar ddeall mai Ruth Marks, cyn-Gomisiynydd Pobl Hŷn Cymru, oedd cyfarwyddwr gwasanaethau pobl hŷn Reach, y cwmni oedd yn destun adroddiad damniol ynglŷn â gwasanaethau gofal yn y cartref ym Mhowys.\nErs hynny mae llefarydd y Ceidwadwyr Cymreig dros Iechyd, Darren Millar, ac arweinydd y Democratiaid Rhyddfrydol Cymreig, Kirsty Williams wedi codi pryderon ynglŷn â'i phenodiad.\nDywedodd Ruth Marks nad oedd hi'n gyfrifol am sefydlu na rhedeg gwasanaethau Reach ym Mhowys.\nMewn ymateb, dywedodd Llywodraeth Cymru bod Ruth Marks mewn sefyllfa ddelfrydol i ymgymryd â'r adolygiad.\nEsgeuluso a niweidio\nDaeth Arolygiaeth Gofal a Gwasanaethau Cymdeithasol Cymru i'r casgliad bod Reach, sydd bellach ddim yn darparu gwasanaethau ym Mhowys, wedi torri 14 o reolau gofal.\nYn ôl yr adroddiad, cafodd ei chyhoeddi fis diwethaf, roedd dau o bobl wedi eu cludo i'r ysbyty, ac roedd pobl oedrannus, bregus, eraill wedi eu hesgeuluso a'u niweidio o ganlyniad i ofal gwael gan Reach.\nYn ogystal dywedodd bod nifer o bobl wedi eu rhoi mewn perygl oherwydd gwallau wrth roi meddyginiaeth ac nad oedd y gwasanaeth yn gyson nac yn ddibynadwy.\nFe ymddiheurodd Bethan Evans, cyfarwyddwr corfforaethol Reach, pan gafodd yr adroddiad ei gyhoeddi.\nRuth Marks oedd cyfarwyddwr gwasanaethau pobl hŷn Reach pan ddigwyddodd y problemau.\nMae llefarydd y Ceidwadwyr Cymreig dros Iechyd, Darren Millar, yn poeni am ei phenodiad: "Rydw i'n meddwl y dylai Ruth Marks ystyried a ydi hi'n teimlo ei bod yn gallu parhau gyda'r ymrwymiad mae'i wedi'i roi i Lywodraeth Cymru.\n"Mae hi'n hynod bod un o'r bobl oedd yn gyfrifol am fethiant yng ngwasanaethau cymdeithasol ym Mhowys wedi'i phenodi gan Lywodraeth Cymru i ymgymryd ag adolygiad o drefniadau arolygu iechyd ar draws Cymru.\n"Yn dilyn cyhoeddi'r wybodaeth yma am y rhan chwaraeodd Ruth Marks yn y mater, rydw i'n credu y dylai Llywodraeth Cymru ystyried ai hi yw'r person priodol i ymgymryd â'r adolygiad."\nDisgrifiad o’r llun, Dywedodd Kirsty Williams nad oedd hi'n credu y dylai rhywun arall gael ei benodi i'r rôl\nDywedodd arweinydd y Democratiaid Rhyddfrydol Cymreig bod angen i Lywodraeth Cymru dawelu meddyliau pobl am y penodiad: "Mae'r ffaith bod rhywun oedd mewn safle gweithredol mewn sefydliad sydd wedi'i gondemnio gan yr arolygiaeth, bellach wedi'i phenodi i gynghori Llywodraeth Cymru ar yr arolygiaeth yn peri pryder.\n"Rydw i'n meddwl bod angen iddyn nhw egluro pam, er gwaethaf methiannau Reach, maen nhw'n credu mai Ruth Marks yw'r person gorau i ymgymryd â'r adolygiad."\nOnd dywedodd Kirsty Williams nad oedd hi'n credu y dylai rhywun arall gael ei benodi i'r rôl.\nDywedodd bod Cyngor Powys hefyd yn gyfrifol am fethiannau Reach.\nDywedodd Ruth Marks: "Cefais fy newis i arwain yr adolygiad oherwydd fy mod i dros nifer o flynyddoedd wedi cyfrannu i ddatblygiad polisiau cyhoeddus a rhaglenni gwaith fyddai o fudd i bobl sy'n wynebu anfantais.\n"O ran y gwasanaethau cafodd eu darparu gan Reach ym Mhowys rydw i eisiau ei gwneud hi'n gwbl glir nad oeddwn i'n gyfrifol am sefydlu na rhedeg y gwasanaethau.\n"Ni chefais fy nghyfweld gan Arolygiaeth Gofal a Gwasanaethau Cymdeithasol Cymru oherwydd nad oedd gen i gyfrifoldebau o ran rheoli neu weithredu.\n"Bydd fy adolygiad o Arolygiaeth Gofal Iechyd Cymru yn dilyn yr un dull annibynnol roeddwn i'n ei ddefnyddio fel Comisiynydd Pobl Hŷn Cymru.\nDywedodd llefarydd ar ran Llywodraeth Cymru: "Cafodd penodiad Ruth Marks ei groesawu ar draws y sbectrwm gwleidyddol pan gafodd hynny ei gyhoeddi.\n"Mae ei gwaith fel Comisiynydd Pobl Hŷn cyntaf Cymru yn ei rhoi mewn sefyllfa ddelfrydol i ymgymryd â'r adolygiad.\n"Roedd ei rôl gyda Reach yn golygu nad oedd ganddi ran uniongyrchol yn y materion cafodd eu hamlygu yn adroddiad Arolygiaeth Gofal Iechyd Cymru."\nCwmni gofal 'wedi esgeuluso a niweidio'\nAdolygiad annibynnol o gorff iechyd


Gêm Panda diwethaf. Chwarae rhad ac am ddim ar-lein\nGêm Panda diwethaf Ar-lein\nGêm Disgrifiad: Yn Y Panda Diwethaf, ewch i'r jyngl i hela pandas yno. Bydd angen i chi ddal yr anifeiliaid hyn yn fyw. Cyn i chi gael eich clirio gweladwy wedi'i rannu'n barthau confensiynol. Bydd panda yn crwydro. Bydd angen i chi ragfynegi eich symudiadau fel y gallwch chi amddiffyn llwybrau symud y panda a'i gyrru mewn trap. I wneud hyn, byddwch yn defnyddio rhwystrau pren a fydd yn rhoi rhai penodol ac mae angen lleoedd arnoch chi.\nYn Y Panda Diwethaf, ewch i'r jyngl i hela pandas yno. Bydd angen i chi ddal yr anifeiliaid hyn yn fyw. Cyn i chi gael eich clirio gweladwy wedi'i rannu'n barthau confensiynol. Bydd panda yn crwydro.\n© playgame24.com - gêm ar-lein rhad ac am ddim Panda diwethaf () Chwarae\nfflachia herwhela ar-lein Panda diwethaf rhad ac am ddim.. Peidiwch ag anghofio sgorio'ch y gêm hon Panda diwethaf a rhannu gêm hon gyda'ch ffrindiau gorau.


Herio darpar arweinwyr y pleidiau i “newid gwleidyddiaeth Cymru” – Golwg360\nHerio darpar arweinwyr y pleidiau i “newid gwleidyddiaeth Cymru”\n15 Awst 2018 am 09:00\nMae’r holl ymgeiswyr i arwain prif bleidiau Cymru wedi cael eu herio i newid gwleidyddiaeth y wlad.\nMae’r Gymdeithas i Ddiwygio Etholiadau – yr ERS – wedi sgrifennu at bob un yn galw arnyn nhw i ymrwymo i nifer o addewidion sy’n cynnwys mwy o le i fenywod ac atal camymddwyn a bygwth.\nMae etholiadau ar droed ar gyfer arweinwyr pob un o’r tair prif blaid – Llafur, y Ceidwadwyr a Phlaid Cymru – ac, yn ôl y Gymdeithas, mae hynny’n creu “cyfle unigryw”.\nGofyn am addewidion\nYmhlith yr ymrwymiadau, mae:\nAddewid i sicrhau bod 45% o ymgeiswyr y blaid yn Etholiadau’r Cynulliad yn fenywod.\nAddewid i sicrhau y bydd mwy o amrywiaeth o ymgeiswyr o gefndiroedd ethnig gwahanol, o ran oed ac anabledd.\nArwyddo cod ymddygiad i atal cam-ymddwyn ac ymddygiad bygythiol.\nAddewid i wella addysg wleidyddol i blant a phobol ifanc.\n‘Newid sylfeini democratiaeth’\n“Gallai mynd i’r afael â’r pethau sy’n rhwystro gwell cynrychiolaeth arwain at newid sylfeini ein democratiaeth,” meddai Jessica Blair, cyfarwyddwr yr ERS yng Nghymru.\n“Ar ben hynny, does dim modd diodde’r lefelau o gam-drin a harasio y mae gwleidyddion yn eu hwynebu ac, ar hyn o bryd, mae’n ymddangos bod diffyg awydd i wneud dim am hyn.\n“Mae gan yr ymgeiswyr yma’r dyletswydd i wneud safiad ar y mater yma a gwneud ymrwymiadau go iawn a allai newid wyneb gwleidyddiaeth Cymru i weithio’n llawer gwell er mwyn pobol Cymru.”\nEtholiad – un o bob pump am bleidleisio’n dactegol\nFfrae dros ail-ethol Carwyn ‘heb effeithio’ cefnogaeth Plaid Cymru\n‘Anghysondebau’ yn safon y Gymraeg noson yr etholiad\nSut fyddai Cynulliad fwy ‘cyfrannol’ yn edrych?\nY collwyr a’r enillwyr rhanbarthol


Ynglŷn â Dementia - Bwrdd Iechyd Prifysgol Caerdydd a'r Fro\n› Ynglŷn â Dementia\nAmcangyfrifir bod tua 850,000 o bobl yn y Deyrnas Unedig yn byw gyda dementia, sy'n gallu effeithio ar ddynion a menywod. Nid yw dementia'n rhan naturiol o heneiddio ac nid yw'n gyflwr sy'n effeithio ar bobl hŷn yn unig, er bod cysylltiadau cryf rhwng henaint a diagnosis o ddementia. Mae pobl dros 65 oed yn y perygl mwyaf o ddatblygu'r clefyd; ar hyn o bryd, mae un o bob 14 o bobl yn yr ystod oedran hon yn byw gyda dementia, ond mae dros 40,000 o bobl iau na 65 oed yn y Deyrnas Unedig yn byw gyda dementia.\nMae Cymdeithas Alzheimer’s yn disgrifio dementia fel:\n“Set o symptomau a allai gynnwys colli'r cof ac anawsterau wrth feddwl, datrys problemau neu ddefnyddio iaith. Mae'r newidiadau hyn yn aml yn fach i ddechrau, ond i rywun sydd â dementia maen nhw wedi dod yn ddigon difrifol i effeithio ar fywyd pob dydd. Gallai hwyliau neu ymddygiad rhywun sydd â dementia newid hefyd.”\nMae dementia'n cael ei achosi gan glefydau'r ymennydd ac mae profiad pob unigolyn yn unigryw. Mae gwahanol fathau o ddementia a fydd yn effeithio ar unigolion yn wahanol. Gall amgylchoedd unigolyn a sut mae pobl eraill yn ymateb iddo gael effaith fawr ar ba mor dda y mae'n byw gyda dementia.\nMae dementia yn golygu mwy na cholli'r cof; gallai symptomau cyffredin eraill gynnwys:\nCof dydd i ddydd - anhawster cofio pethau a ddigwyddodd yn ddiweddar\nCanolbwyntio, cynllunio neu drefnu - trafferth gwneud penderfyniadau, datrys problemau neu gyflawni dilyniant o dasgau (e.e. coginio pryd o fwyd)\nIaith - trafferth dilyn sgwrs neu ddod o hyd i'r gair iawn am rywbeth\nSgiliau gweledol-ofodol - problemau wrth farnu pellter (e.e. ar risiau) a gweld gwrthrychau mewn tri dimensiwn\nCyfeiriadedd - colli trywydd ar y diwrnod neu'r dyddiad, neu ddrysu ynghylch ble maen nhw\nGorbryder / ailadrodd cwestiynau / camu ar hyd ystafell\nTeimlo'n isel ac iselder\nTeimlo'n aflonydd neu'n gynhyrfus\nGwendid cyhyrol neu golli pwysau\nNewidiadau i'w batrwm cwsg neu chwant bwyd.\nFodd bynnag, mae'n bosibl i rywun sydd â dementia fyw bywyd egnïol a llawn pwrpas lle y gall barhau i wneud y pethau sy'n bwysig iddo. Gall diagnosis cynnar helpu pobl sydd â dementia i gael y driniaeth a'r cymorth iawn. Fe all hefyd helpu'r rhai sy'n agos atynt i baratoi a chynllunio ar gyfer y dyfodol. Gyda thriniaeth a chymorth, mae llawer o bobl yn gallu byw bywydau egnïol, boddhaus.\nMae llawer o wybodaeth a chymorth ar gael i unrhyw un y mae dementia'n effeithio arno\nEdrychwch ar wefan yr Ymddiriedolaeth Gofalwyr - adnodd dwyieithog i ofalwyr pobl sy'n byw gyda dementia\nFfoniwch y Llinell Gymorth Dementia Genedlaethol ar 0300 222 11 22 os hoffech siarad â rhywun i gael gwybodaeth, cymorth neu gyngor.\nYmunwch â Talking Point, sef cymuned ddementia ar-lein ar gyfer unrhyw un y mae dementia'n effeithio arno. Gallwch ddod at eich gilydd, rhannu profiadau a chael cymorth 24 awr y dydd, saith diwrnod yr wythnos.\nDewch o hyd i wasanaethau lleol ar gyfer pobl y mae dementia'n effeithio arnynt.\nDilynwch daflen ffeithiau'r Gymdeithas Alzheimer's i gael rhagor o wybodaeth am ddementia.\nAdnoddau Pecyn Cymorth Dementia Bwrdd Iechyd Prifysgol Caerdydd a'r Fro\nCynllun Cyfathrebu Dementia (Cymraeg)\nGraffig 1 cyfryngau cymdeithasol dementia (Cymraeg)\nGraffig 2 cyfryngau cymdeithasol dementia (Cymraeg)\nGraffig 3 cyfryngau cymdeithasol dementia (Cymraeg)\nGraffig 4 cyfryngau cymdeithasol dementia (Cymraeg)\nGraffig 5 cyfryngau cymdeithasol dementia (Cymraeg)\nGraffig 6 cyfryngau cymdeithasol dementia (Cymraeg)


RCAHMW | Y mosg cyntaf i gael ei adeiladu yng Nghymru\nCBHC / RCAHMW > Newyddion > Y mosg cyntaf i gael ei adeiladu yng Nghymru\nY mosg cyntaf i gael ei adeiladu yng Nghymru\nAr 12 Mai, bydd Moslemiaid ym mhobman yn dathlu Eid al-Fitr, y wledd i nodi diwedd ympryd Ramadan. Gan nad oedd yn gwybod fawr ddim am hanes Islam ym Mhrydain, yn enwedig yng Nghymru, aeth Christopher Catling (Ysgrifennydd/Prif Weithredwr y Comisiwn Brenhinol) ati i chwilio am wybodaeth, a dyma ei adroddiad ar yr hyn a ddarganfu.\nCasgliad y Werin Cymru yw’r lle cyntaf i fynd bob amser wrth chwilio am wybodaeth am hanes cymunedol Cymru, ac ni chefais fy siomi pan deipiais ‘Islam’ yn y blwch chwilio a gwasgu ‘enter’. Ymhlith y 40 eitem y daethpwyd o hyd iddynt yr oedd ffotograffau o wahanol fosgiau yng Nghymru, gan gynnwys y cyntaf i gael ei sefydlu, sef Mosg Noor ul Islam yn Maria Street, Tre-biwt.\nI gael mwy o wybodaeth, chwiliais am Fosg Noor ul Islam ar y we a chefais hyd i lun hyfryd a dynnwyd ym 1943 ar wefan Amgueddfa Ryfel yr Ymerodraeth yn dangos plant ac oedolion yn gorymdeithio gyda llumanau a baneri i ddathlu agor Mosg newydd, a oedd yn ôl y capsiwn yn Peel Street.\nRoedd yn amlwg bod hwn yn fosg gwahanol, felly daliais ati i chwilio a chefais hyd i erthygl wych gan David Webb, gwirfoddolwr gydag Archifau Morgannwg, ar hanes cymuned Foslemaidd Tre-biwt, a sefydlwyd mor gynnar â chanol y 1800au gan longwyr o Somalia a Yemen. Cafodd y mosg a chanolfan ddiwylliannol yn Peel Street eu creu yn y 1930au drwy addasu tri thŷ, a rhoddwyd caniatâd cynllunio ar 11 Tachwedd 1938 i godi mosg pwrpasol cyntaf Cymru ar y tir y tu ôl i’r tai.\nCafodd y mosg ei gynllunio gan Osborne V Webb, pensaer o Gaerdydd, y mae ei gwmni, a sefydlwyd ym 1935, yn dal i ffynnu – y cwmni hwn a gynlluniodd y Stadiwm Cenedlaethol ym Mharc yr Arfau Caerdydd a agorwyd ym 1962, y cymerwyd ei le erbyn hyn gan Stadiwm y Mileniwm a gwblhawyd yn 2000. Ni pharhaodd mosg Webb yn hir iawn gan iddo gael ei daro gan fomiau mewn cyrch awyr ar 2 Ionawr 1941 a wnaeth ddifrod mawr i Eglwys Gadeiriol Llandaf hefyd. Cafodd 165 o bobl eu lladd a 427 eu hanafu, a dinistriwyd 300 o dai. Yn wyrthiol, dihangodd y 30 o addolwyr a oedd yn y mosg adeg y cyrch heb anaf difrifol.\nFelly mae llun Amgueddfa Ryfel yr Ymerodraeth yn dangos y dathliadau adeg agor mosg dros dro ar 16 Gorffennaf 1943. Roedd yr addoldy ar ffurf cwt Tarran, un o’r gwahanol fathau o adeilad parod a gâi eu cynhyrchu yn ystod y rhyfel i ddarparu cartrefi ar gyfer pobl a oedd wedi colli popeth yn y cyrchoedd bomio. Tarran Industries o Hull oedd gwneuthurwr y cwt Tarran. Roedd ganddo broffil parabolig ac roedd wedi’i wneud o baneli o sment wedi’i gymysgu â llwch llif. Yn ôl eu hysbysebion, gallai’r cytiau gael eu codi’n hawdd mewn 5.5 awr gan weithwyr medrus, neu mewn 9 awr gan weithwyr lled-fedrus. Roedd y ganolfan ddiwylliannol mewn math gwahanol o adeilad parod, sef cwt Maycrete, a enwyd ar ôl Bernard Maybeck, y dyfeisydd, a’r paneli concrit wedi’u rhag-gastio a ddefnyddid i wneud y cytiau petryalog.\nAr ôl y rhyfel, ym 1946, cynlluniodd Osborne Webb fosg arall, gyda thyrau cromen-nionyn yn y corneli a minarét. Roedd yn adeilad deniadol iawn fel y mae’r braslun dyfrlliw hwn gan Mary Traynor, arlunydd o Gaerdydd, a’r ffotograff ar wefan Coflein y Comisiwn Brenhinol, yn ei ddangos.\nY Ganolfan Islamaidd, Maria Street, Butetown ym 1988, Caerdydd. © Hawlfraint Mary\nLluniad a wnaed gan Jonathan Vining yn 2012 o du blaen Mosg Noor ul Islam yn Maria Street. Mae’n dangos y gromen arfaethedig sydd heb gael ei hadeiladu eto.\nFel y noda’r disgrifiad ar Coflein, bu cryn dipyn o ailddatblygu yn ardal Tre-biwt a chafodd Mosg Noor ul Islam yn Peel Street ei ddymchwel ym 1988. Yn ei le fe godwyd adeilad deulawr o frics yn 17 Maria Street sy’n parhau i wasanaethu’r gymuned Foslemaidd leol. Dywed Jonathan Vining, un o’n Comisiynwyr: ‘Fy nghwmni i ar y pryd (Penseiri Forster Vining) a gynlluniodd y mosg newydd. Mae’n edrych fel blwch petryalog wedi’i alinio ar y grid strydoedd o’r tu allan ond mae ei geometreg a’i adeiladwaith mewnol yn edrych tuag at Mecca.’.\nMosg Peel Street, Caerdydd a gymerwyd ym 1964.\nMae mwy na 40 mosg yng Nghymru erbyn heddiw. Cafodd rhai eu hadeiladu’n bwrpasol, fel Canolfan Islamaidd De Cymru, Alice Street, Caerdydd a gynlluniwyd yn y 1970au yn yr arddull Arabaidd clasurol gan Bartneriaeth Davies Llewellyn. Mae ganddo gromen drawiadol o efydd ac 16 o ffenestri gwydr lliw o’i chwmpas wedi’u dylunio gan fyfyrwyr y Coleg Celf, Abertawe. Addaswyd adeiladau presennol i greu mosgiau eraill, er enghraifft, Mosg a Chanolfan Ddiwylliannol Islamaidd Shah Jalal, 19 Heol Crwys, Caerdydd, a adeiladwyd ym 1899-1900 gan y pensaer John Henry Philips o Gaerdydd fel eglwys Fethodistaidd ac sy’n adeilad rhestredig Gradd II oherwydd ei chynllun Eidalaidd gwych.\nOs hoffech ddysgu mwy am dreftadaeth Foslemaidd gwledydd Prydain, byddwn yn argymell cyrchu dwy wefan y dois i o hyd iddyn nhw wrth gasglu gwybodaeth ar gyfer y blog hwn. Y gyntaf yw gwefan Al Jazeera lle mae erthygl am greu modiwl Hanes Moslemaidd ar gyfer y Cwricwlwm Cenedlaethol, a’r ail yw’r wefan Everyday Muslim a sefydlwyd gyda chymorth amryfal gyrff archifol yn y DU i greu archif genedlaethol o fywydau, celfyddydau, addysg a diwylliannau Moslemaidd, lle mae cyfoeth o ddeunydd i’w gael.\nGan Christopher Catling, Ysgrifennydd y Comisiwn Brenhinol (Prif Weithredwr)


Hysbysebu Tsieina Peiriant Torri Digidol Plotter Torri Gwastad Fflat Cynhyrchwyr a Chyflenwyr - Pris - Jinan AOL\nPeiriant Hysbysebu Peiriant Torri Digidol Plotter Cut Cutting\nManteision peiriannydd torri peiriant torri digidol hysbysebu 1. Nid oes angen torri laser, dim llygredd aer, dim ymyl llosgi ar y plotiwr torri fflatiau gwydr digidol hysbysebu, ac mae'r cyflymder torri yn gyflymach na'r peiriant torri laser.2. Mae canllaw llinellol sgwâr wedi'i fewnforio a modur servo Siapaneaidd yn sicrhau cywirdeb uchel a thorri cyflym ... Byddwn yn eich gwasanaethu yn croesawu cwsmeriaid yn ddidwyll ac yn gynnes o gartref a thramor.\nManteision plotio torri peiriant torri digidol hysbysebu\n1. Nid oes angen torri laser, dim llygredd aer, dim ymyl llosgi ar y plotiwr torri gwydr fflatiau hysbysebu hysbysebu, ac mae'r cyflymder torri yn gyflymach na'r peiriant torri laser.\n2. Mae canllaw llinellol sgwar a fewnforir a modur servo Siapan yn sicrhau cywirdeb uchel a thorri cyflym.\n3. Mae cymhwyso porthladd Ethernet yn gwneud torri'r plotydd yn gyflym ac yn gyfleus.\n4. Gellir cyflawni effeithlonrwydd uchel heb yr angen i gynhyrchu marwolaeth o gost uchel.\n5. Cyllyll Cyllyll Swing AOL CNC Cywirdeb uchel Mae peiriannau torri lledr wedi'u cynllunio ar gyfer cynhyrchu bach-gyfaint, arbed costau tra'n cynnal cyflymder a thorri manwl.\n* Achos pren cryf ar gyfer hysbysebu peiriannydd torri digidol fflatwr torri gwastad\nTabl gweithio gwastad\nGasgedi ffibr ceramig, Gasgedi PTFE, graffit, asbestos, rwber, gasged, papur ffibr gwrthsefyll olew, ffabrig a phedwar deunydd fflworin ac ati.\n1. Mae'r peiriant cyfan wedi'i warantu am 2 flynedd.\n2. Mae'r peiriant yn manylu ar y llawlyfr a'r fideo, yn arwain y defnydd o'r peiriant a'r gwaith cynnal a chadw, ac mae hefyd yn darparu manylebau ar gyfer cyflymder a phŵer engrafiad neu dorri gwahanol ddeunyddiau.\n3. Mae cydrannau pwysig megis cardiau rheoli, mae angen i chi anfon y rhannau difrodi atom, byddwn yn rhoi rhannau newydd i chi yn ystod y cyfnod gwarant.\n4. Os na ellir datrys y problemau sy'n digwydd yn ystod y defnydd o'r peiriant trwy luniau fideo ar-lein, ac ati, byddwn yn darparu'r gwasanaethau a ddarperir gan y technegwyr pan fo angen.\nMae AOL yn un o'r plotiwr torri fflatiau gwydr fflatiau hysbysebu proffesiynol enwog mae gwneuthurwyr a chyflenwyr yn Tsieina, pris hysbysebu peiriant torri digidol wedi torri gwastad fflat yn iawn. Mae AOL yn cyfrannu ei arbenigedd mewn dillad, tu mewn modurol, sofas ffabrig, esgidiau, tecstilau, hysbysebu, pecynnu, metelau, ac ati trwy ddarparu atebion a gwasanaethau torri integredig mewn amrywiaeth o ddiwydiannau.\nMae AOL yn helpu cwsmeriaid i wella cynhyrchu a uwchraddio llinellau cynhyrchu presennol i gyfrolau cynhyrchu uwch a gwell defnydd defnyddiol.\nMae AOL wedi cyflawni llwyddiant mawr yn Tsieina. Mae AOL wedi ymrwymo i ddyfodol arloesi a safonau ansawdd cynnyrch.\nTrwy'r pwyslais ar arloesedd a rhagoriaeth Ymchwil a Datblygu, mae AOL bob amser ar flaen y gad, gan arwain tueddiad y diwydiant. Gyda'i rwydwaith byd-eang a mapiau ffordd, caiff cynhyrchion AOL eu hallforio i fwy na 80 o wledydd a rhanbarthau ledled y byd.\nHot Tags: peiriant torri digidol hysbysebu plotter torri gwastad, Tsieina, gweithgynhyrchwyr, cyflenwyr, prynu, pris, Jinan\nFfabrig Sofa Cutting Oscillating Cutting Machine\nEngrafiad Laser a Pheiriant Torri Dau-Ben gyda Camer...


Rhybuddion o hyd am storm drofannol Barry – Golwg360\nRhybuddion o hyd am storm drofannol Barry\n14 Gorffennaf 2019 am 09:19\nMae rhybuddion yn eu lle mewn sawl talaith wrth i storm drofannol Barry barhau i daro’r Unol Daleithiau.\nEr i’r storm osgoi New Orleans, mae rhybudd gan John Bel Edwards, Llywodraethwr Louisiana, i drigolion yn ne’r dalaith honno i fod yn “wyliadwrus”.\nMae perygl o hyd y gallai’r storm achosi cryn lifogydd.\nMae disgwyl rhwng dwy a phedair modfedd o law heddiw (dydd Sul, Gorffennaf 14), yn groes i’r rhybuddion cyntaf am hyd at 20 modfedd.\nNeithiwr (nos Sadwrn, Gorffennaf 13), fe fu’r awdurdodau’n ceisio achub teulu o bump oedd wedi mynd yn sownd mewn llifogydd yn nhref Franklin yn ne Louisiana.\nBu’n rhaid i bobol mewn sawl tref arall ddringo i ben toeon eu cartrefi er mwyn aros yn ddiogel.\nMae’r glaw trwm hefyd wedi taro taleithiau Alabama a Mississippi, ac mae’r gwyntoedd cryfaf yn dal i gyrraedd cyflymdra o 50 milltir yr awr.\nDros 120 wedi eu lladd mewn storm drofannol\nDonald Trump yn dewis ymgeisydd i’r Goruchaf Lys\nRwsia ac America “yn agos at gytundeb” am ddyfodol Aleppo\nDonald Trump i amlinellu ei bolisi tramor


> Ffotograffiaeth ac Iaith\nDigwyddiad / 30 Gorff 2020\nMichal Iwanowski, Marcelo Brodsky, Alina Kisina\nYmunwch â ni ar gyfer y drafodaeth ar-lein hon sy’n dathlu lansiad y Cyfathrebu Gweledol newydd rhwng Marcelo Brodsky a Michal Iwanowski. Mae’r ddau artist yn trafod eu harferion perthnasol a sut yr aethon nhw ati i ymdrin â’r cydweithrediad yn ystod y cyfnod clo. Bydd Alina Kisina, artist, addysgwr ac ieithydd drwy hyfforddiant, yn archwilio llythrennedd gweledol a mynegiant creadigol, a sut mae dimensiwn ar-lein ei phrosiect byd-eang Children of Vision yn grymuso pobl ifanc i rannu eu gweledigaeth unigryw o’r byd.\nBydd y drafodaeth hon yn digwydd ar-lein drwy Zoom – byddwn yn rhoi manylion y cyfarfod a gwybodaeth dechnegol bellach pan fyddwch yn archebu lle.\nMae’r digwyddiad hwn yn un o gyfres o sgyrsiau gydag artistiaid a chynulleidfaoedd am rôl ffotograffiaeth mewn mynegi diwylliant a hunaniaeth. Mae’r digwyddiad yn cysylltu â Galwad Agored Dychmygu’r Genedl-wladwriaeth yn rhan o’n cydweithio rhwng India a Chymru.\nDim ond ychydig dros fis sydd ar ôl i gyflwyno eich cynnig ar gyfer ein cyfle diweddaraf mewn partneriaeth â’r Chennai Photo Biennale Foundation, ‘Dychmygu’r Genedl-Wladwriaeth’ - mae pedwar grant ar gael, dau i artistiaid yng Nghymru, a dau i artistiaid yn India. Gallwch ganfod rhagor a gwneud cais yma.\nMae Michal Iwanowski yn artist sy’n byw a gweithio yng Nghaerdydd. Enillodd radd meistr mewn Ffotograffiaeth Ddogfennol o Brifysgol Cymru, Casnewydd. Mae wedi bod yn dysgu ffotograffiaeth yn Ffotogallery ers 2011. Mae ei waith yn cyfuno elfennau o’r traddodiad dogfennol gydag arddull gysyniadol. Mae ei brosiectau yn dra phersonol. Yn aml mae’n gosod ei destunnau a’i brif gymeriadau yn erbyn byd natur gan archwilio’r berthynas rhwng y tirlun a’r côf, a chofnodi bywydau, digwyddiadau a hanes a fyddai fel arall yn llithro heibio’n dawel a di-nod. Yn 2009, enillodd wobr y Magenta Foundation i ffotograffwyr ar fin ennill eu plwyf, yn ogystal â derbyn Clod Arbennig yn Px3 Prix De Photographie ym Mharis. Derbyniodd ei brosiectau, ‘Clear of People’ a ‘Go Home Polish’, grantiau gan Gyngor Celfyddydau Cymru. Enillodd y ddau brosiect fri a sylw rhyngwladol ac fe gawsant eu harddangos a’u cyhoeddi’n rhyngwladol. Yn 2018, ffilmiwyd a darlledwyd ffilm ddogfen fer am brosiect ‘Go Home, Polish’ gan TV Arte. Cafodd monograff cyntaf Michal Iwanowski, ‘’Clear of People’, ei gyhoeddi gan Brave Books yn 2017 ac yna’i enwebu ar gyfer Gwobr Deutsche Borse Photography yn 2018.\nMae Marcelo Brodsky (1954) yn byw ac yn gweithio yn Buenos Aires, Yr Ariannin. Yn artist ac ymgyrchydd gwleidyddol, mae gwaith Brodsky yn bodoli ar y ffiniau rhwng gosodwaith, perfformiad, ffotograffiaeth a chofeb. Cafodd ei waith nodedig, Buena Memoria (1996), ei dangos yn gyhoeddus fwy na 150 o weithiau, mewn mannau cyhoeddus yn ogystal ag mewn amgueddfeydd ledled y byd. Mae'n adrodd hanes ei genhedlaeth ef ac effaith unbenaethau yr Ariannin arni – ac yn dangos y tyllau yn ffabrig y genhedlaeth honno a ddaeth yn sgil diflaniadau ei ffrindiau a'i gyd-ddisgyblion.\nMae sioeau a llyfrau unigol Brodsky yn cynnwys Nexo, Memory under Construction, a Visual Correspondences, ei sgyrsiau gweledol gydag artistiaid a ffotograffwyr eraill, fel Martin Parr, Manel Esclusa a Pablo Ortiz Monasterio. Mae ei brosiectau diweddar yn cynnwys cyhoeddi Once@9:53 gyda Ilan Stavans, ffoto-nofelig sy'n cyfuno cronicl a ffuglen, a Tree Time, llyfr am y berthynas rhwng y cof a Natur. Ei arddangosfeydd cyfredol yw "1968 The Fire of Ideas" a "Migrants", sydd yn ysgrif weledol am argyfwng ffoaduriaid Ewrop a'i symudiadau ef ei hun. Mae ei waith yn rhan o gasgliadau mawrion yn Amgueddfa Celfyddydau Cain Houston, Casgliad Tate Llundain, Amgueddfa Gelfyddyd y Metropolitan yn Efrog Newydd, Museo Nacional de Bellas Artes yr Ariannin, Museo de Arte Moderno Buenos Aires, Canolfan Ffotograffiaeth Greadigol Tucson, Arizona, Amgueddfa Sprengel Hannover, y Museo de la Memoria y los Derechos Humanos, Santiago de Chile, MALI Lima, ac eraill.\nMae Alina Kisina yn artist o ffotograffydd Wcranaidd-Prydeinig sy’n byw a gweithio yn y Deyrnas Unedig. Wrth galon ei gwaith mae ymgais i ffeindio cytgord mewn anrhefn drwy’r rhinweddau dynol elfennol ac oesol hynny sy’n ein cario y tu hwnt i leoliad, rhyw a chefndir cymdeithasol.\nMae gwaith Alina wedi cael ei arddangos ledled y byd. Dangoswyd ‘Children of Vision’ fel arddangosfa unigol yng Nghyfadeilad yr Amgueddfa Gelfyddyd a Diwylliant Cenedlaethol yn Kiev yn Wcráin yn 2017 a 2018. Ymysg arddangosfeydd unigol eraill ganddi mae: ‘City of Home’ a ddangoswyd yn Street Level Photoworks yn Glasgow a’r Light House Media Centre yn Wolverhampton a hefyd yng ngŵyl FORMAT International Photography Festival yn Derby, yn ogystal â mewn gwyliau yn Singapore a Syria. Mae addysg ac ymgysylltu â’r cyhoedd yn ganolog i ymarfer artistig Alina. Bu’n ddarlithydd gwadd ym Mhrifysgol Wolverhampton ac yng Ngholeg Celf a Dylunio Duncan of Jordanstone. Ar hyn o bryd mae Alina’n dal i gyflwyno sgyrsiau cyhoeddus, cynnal adolygiadau portffolio a gweithdai cyfranogol gydag ysgolion a grwpiau eraill.\n6 - 8pm BST


Agenda for Pwyllgor Craffu Polisi ac Adnoddau on Dydd Gwener, 28ain Ebrill, 2017, 10.00 yb\nDydd Gwener, 28ain Ebrill, 2017 10.00 yb\nCofnodion wedi eu hargraffu PDF 137 KB Gweld Cofnodion fel HTML\nDerbyniwyd ymddiheuriadau am absenoldeb gan y Cynghorwyr S.M. Allen, J.K. Howell a T. Devichand.\nSTRATEGAETH GTCH 2015-18 PDF 159 KB\nRhoddodd y Pwyllgor ystyriaeth i adroddiad a oedd yn edrych ar y cynnydd a wnaed wrth weithredu Strategaeth TGCh y Cyngor ar gyfer 2015-18, fel y'i cymeradwywyd gan y Bwrdd Gweithredol yn ei gyfarfod ar 15 Rhagfyr 2014, mewn perthynas â'r pum thema ganlynol:\nThema 1 – Rhoi gwell mynediad i ddinasyddion i wasanaethau'r Cyngor;\nThema 2 – Hyrwyddo Cynhwysiad Digidol;\nThema 3 – Cefnogi Effeithlonrwydd Busnes;\nThema 4 – Rhannu gwybodaeth ac 'uno' gwasanaethau;\nThema 5 – Cefnogi Ysgolion ac Addysg.\nNododd y Pwyllgor fod Bwrdd Llywio Trawsnewid Digidol wedi'i sefydlu ym mis Medi 2016 ac y cytunwyd bod angen adolygu'n sylweddol Strategaeth TGCh 2015-18 yng ngoleuni technolegau datblygol newydd. Hefyd nodwyd y byddai Strategaeth Trawsnewid Digidol newydd [gweler cofnod 6 isod] yn cael ei hysgrifennu a fyddai'n disgrifio blaenoriaethau a dyheadau strategol y Cyngor o ran y maes digidol. Hwn, felly, oedd yr adroddiad diweddaru olaf ynghylch Strategaeth TGCh 2015-18.\nSTRATEGAETH TRAWSNEWID DIGIDOL 2017 - 2020 PDF 168 KB\nRhoddodd y Pwyllgor ystyriaeth i Strategaeth Trawsnewid Digidol arfaethedig 2017-2020 sy'n disgrifio blaenoriaethau a dyheadau strategol y Cyngor o ran y maes digidol ac yn rhoi braslun o'r hyn y mae'r Cyngor yn bwriadu ei wneud i wireddu ei weledigaeth ar gyfer Sir Gaerfyrddin Ddigidol. Roedd y Strategaeth, y gofynnir i'r Bwrdd Gweithredol ei chymeradwyo yn ei gyfarfod ar 2 Mai 2017, yn rhoi eglurder ynghylch y canlynol:\n· Ein gweledigaeth ddigidol ar gyfer Sir Gaerfyrddin;\n· Beth yw Strategaeth Trawsnewid Digidol;\n· Adeiladu Sylfeini Digidol yn Sir Gaerfyrddin;\n· Meysydd Blaenoriaeth Allweddol:\no Gwasanaethau Digidol i Gwsmeriaid;\no Gweithlu Digidol;\no Cymunedau a Busnesau Digidol;\no Cydweithio Digidol;\n· Y Prosiectau allweddol sydd i'w cyflawni;\n· Yr Adnoddau sydd eu hangen i gyflawni'r weledigaeth ddigidol.\nCodwyd y materion canlynol wrth ystyried y Strategaeth:\n· Ceir cyfeiriadau at drigolion a gweithlu'r Cyngor yn y Strategaeth a mynegwyd y farn y dylai fod cyfeiriad hefyd at aelodau etholedig. Cytunodd y Pennaeth TGCh i roi ystyriaeth i hyn cyn bod y strategaeth yn cael ei chymeradwyo'n derfynol;\n· Mynegwyd y gobaith na fyddai digideiddio cynyddol yn arwain at gyswllt a rhyngweithio llai personol rhwng y Cyngor a'r cyhoedd;\n· Er i'r Strategaeth gael ei chroesawu, mynegwyd pryder bod y ddarpariaeth band eang mewn ambell i fan yn y Sir yn parhau'n wael. Atebodd y Pennaeth TGCh ei fod wrthi'n mynd ar drywydd y mater hwn, gan gynnwys y ddarpariaeth band eang i ysgolion, gyda BT. Ystyrid bod gan Lywodraeth Cymru rôl i'w chwarae hefyd o ran rhoi pwysau ar BT i gyflwyno band eang cyflym iawn drwy'r wlad.\nPENDERFYNWYD YN UNFRYDOL gymeradwyo'r Strategaeth yn amodol ar gynnwys cyfeiriad at aelodau etholedig.\nEGLURHAD AM BEIDIO Â CHYFLWYNO ADRODDIAD CRAFFU PDF 67 KB\nView item 7. as HTML 7 KB\nPENDERFYNWYD YN UNFRYDOL lofnodi cofnodion y cyfarfod oedd wedi'i gynnal ar 22 Mawrth 2017 gan eu bod yn gywir.


Mindset Functional Fitness | Busnes Cymru\nCyn Fôr-filwr yn gwireddu breuddwyd drwy lansio busnes ffitrwydd yn Nhrefforest gyda chymorth Busnes Cymru.\nCychwynnodd Neil Adams ei fusnes Mindset Functional Fitness i gynnig dosbarthiadau a chyfleusterau campfa i bobl leol i helpu eu llesiant corfforol a meddyliol. Derbyniodd gymorth gan wasanaeth Busnes Cymru Llywodraeth Cymru i gychwyn fel unig fasnachwr, ac yna i lansio ei gwmni cyfyngedig. Nawr, mae'n gweithio gyda Busnes Cymru i archwilio ffyrdd i dyfu'r busnes ymhellach drwy fasnachfreintio ledled y DU.\ncreu 3 swydd\ncymorth twf i ddatblygu'r busnes ymhellach\nYn dilyn gyrfa fel Comando Môr-filwr, penderfynodd Neil Adams gamu i hunangyflogaeth a chychwyn ei fusnes hyfforddi ei hun. Lansiodd I-Kan Fitness ym Mhont-y-pŵl yn 2014 i helpu gweithwyr proffesiynol prysur, perfformiad uchel wella eu hiechyd, ffitrwydd a meddylfryd.\nErs hynny, mae wedi tyfu'r fenter yn gwmni cyfyngedig, Mindset Functional Fitness, yn Nhrefforest, sy'n cynnig cyfleusterau a dosbarthiadau campfa, yn ogystal â helpu pobl i orchfygu PTSD a gorbryder drwy ffitrwydd gweithredol.\nCychwynnais Mindset Functional Fitness oherwydd fy mod wedi breuddwydio am redeg fy musnes fy hun a'i wneud yn llwyddiant ysgubol drwy fy ymdrechion fu hun.\nMae nifer o heriau wedi codi yn ystod y broses o sefydlu'r cwmni. Yr her fwyaf oedd gwybod am y llwybrau cywir i'w dilyn, a'u deall, i sicrhau bod gennyf bopeth roeddwn ei angen.\nCysylltodd Neil gyda Busnes Cymru yn 2018, gan ei fod angen cymorth i ehangu ei fusnes hyfforddiant personol a chyflogi staff, gan dargedu cyn-bersonél y fyddin. Derbyniodd gymorth gyda chynllunio busnes a llif arian, yn ogystal â datblygu ei gynlluniau tymor hir i agor ei gampfa fasnachol ei hun.\nErs hynny, mae Neil wedi ei gefnogi gan Ymgynghorydd Twf i baratoi ei syniad ar gyfer buddsoddiad, a lansio ei ganolfan ffitrwydd delfrydol, Mindset Functional Fitness, yn Nhrefforest. Cychwynnwyd y busnes yn 2020, gan helpu dynion, merched a phlant i oresgyn PTSD, iselder a gorbryder, ymhlith pethau eraill, drwy ffitrwydd gweithredol.\nMae Busnes Cymru wedi bod yn gymorth arbennig i mi, a gallaf ddweud a'm llaw ar fy nghalon, na fyddwn yn y sefyllfa rwyf ynddi heddiw hebddynt. Mae fy ymgynghorwyr wedi bod yn gwbl broffesiynol, gweithredu'n gyflym er mwyn cwblhau pethau, a chysylltu â mi drwy e-byst a galwadau i sicrhau fy mod yn 100% hapus.\nFy nghynlluniau ar gyfer y dyfodol yw ehangu Mindset Functional Fitness Ltd drwy fasnachfreintio'r busnes ledled y DU - ac mae Busnes Cymru eisoes wedi fy rhoi ar ben ffordd. Edrychaf ymlaen at y dyfodol!


English\tCroeso i Technocamps\nI ysbrydoli, ysgogi ac ennyn diddordeb pobl â meddwl cyfrifiadurol; a hyrwyddo cyfrifiadureg fel nodwedd sy'n sylfaen i bob agwedd ar gymdeithas fodern.\nFel rhan o'r rhaglen Technocamps rydym yn darparu amrywiaeth o ddigwyddiadau i gefnogi addysg gwyddoniaeth gyfrifiadurol ar draws Cymru.\nMae Technocamps yn cynnal Her Raglennu Genedlaethol ar gyfer Cymru gyfan.\nTri ar ddeg o athrawon yn llwyddiannus ennill Tystysgrif 3 (QCF) Lefel Cyfrifiadura ar gyfer Athrawon.\n'Diwrnod Rhyngwladol y Menywod 2016\nITWales' 16th Annual IWD Celebration: Dathlu Menywod mewn TG yng Nghymru - Addysg a Chyrhaeddiad Adnoddau\nMae nifer o adnoddau cyffrous wedi'u datblygu sy'n eich galluogi i ddysgu am Gyfrifiadureg yn eich amser eich hun, neu fel arall gallai'ch athro/addysgwr eu lawrlwytho er mwyn eu defnyddio yn yr ysgol/coleg neu yn eich Technoclub. Mae gan bob adnodd ddogfennau gwahanol, gan gynnwys awgrymiadau defnyddiol a llyfrau gwaith y gallwch weithio'n raddol trwyddynt yn eich amser eich hun, neu fel arall gall eich athro/addysgwr eu defnyddio er mwyn addysgu'r gweithdai yn yr ysgol/coleg.\nMae'r adnoddau wedi'u graddio o 1-3 o ran lefel yr anhawster, felly beth am osod her i'ch hun a dechrau'r daith nawr? Wedyn, os ydych am wybod rhagor, beth am drio'r adnoddau eraill sy'n cynnig gwyriad ychydig yn wahanol ar yr un topig, trwy ddethol y ddewislen ar ochr dde'r dudalen adnoddau.\nMae digon o adnoddau eraill i ddod, felly cadwch lygad ar y wefan!\nDatblygu apps android am ddim gan ddefnyddio golygydd blociau hawdd ei ddefnyddio!\nAdeiladu robotiaid rhaglenadwy gan ddefnyddio pecynnau LEGO Mindstorm NXT.\nAmgylchedd rhaglennu ffynhonnell agored addysgiadol poblogaidd sy'n defnyddio system codio blociau lliwgar er mwyn adeiladu sgriptiau i greu gemau neu animeiddiadau.\nDysgwch fwy am fyd adeiladu rhwydweithiau a dylunio'r We.\nDefnyddio'r rheolydd micro PICAXE i adeiladu prosiect electronig.\nDefnyddio'r “Open Source Vision Library”, llyfrgell meddalwedd am ddim i ddefnyddio golwg cyfrifiadurol a dysgu peiriant.\nDefnyddio prawf enwog Alan Turing i asesu deallusrwydd cyfrifiadur!\nAmgylchedd rhaglennu 3D llawn hwyl i greu ffilmiau a gemau wedi'u hanimeddio!\nRhoi ar waith prototeipiau electronig hwyliog i greu prosiectau a robotau cŵl!\nDefnyddio'r iaith raglennu boblogaidd "Python" i greu gêm bos destunol.\nDysgu am yr iaith raglennu boblogaidd "java" yn yr amgylchedd rhaglennu gweledol hwn.


Commodes and Bibliothèque Habitat - Ange et beaute\nCommodes and Bibliothèque en Habitat\n872.50 EUR En savoir plus Habitat\n900.00 EUR En savoir plus Habitat\n584.50 EUR En savoir plus Habitat\nInteriors FR (55)\nMaisons du Monde (113)\nBydd clustogau Cadarn yn para llawer hirach na rhai mwy meddal. Os bydd y clustogau yn cael cloriau symudadwy, edrychwch i weld a ydynt yn peiriant golchadwy. Bydd eich dodrefn edrych yn dda am gyfnod llawer hwy o amser os gallwch olchi y clustogau. Bob amser yn archwilio'r coesau wrth siopa am ddodrefn. Rhaid iddynt fod yn solet, drwm a ymunodd â'r ffrâm. coesau pren yn llawer mwy gwydn na coesau plastig, rwber, neu fetel.Os nad oes gennych ormod o arian, ond byddwch angen celfi newydd, yn gwybod y gallwch ei gael am ddim. Freecycle a Craigslist yn ddau safleoedd ar-lein lle y mae pobl yn postio dim ond eisiau i gael gwared ar eu dodrefn, felly byddant yn cynnig am ddim. Hyd yn oed os nad yw'r dodrefn yn yn y cyflwr gorau, o leiaf na wnaethoch chi wario unrhyw arian. Chwiliwch am ddodrefn sydd angen cynulliad os ydych yn chwilio am fargen. dodrefn disassembled yn rhatach oherwydd ansawdd, ond hefyd oherwydd nad oedd gan y cwmni i ddefnyddio llafur ar gyfer cynulliad.Cyn rhuthro allan i brynu dodrefn, gwnewch yn siŵr eich bod yn mesur y drysau yn eich cartref. Byddai'n drueni i dalu llawer o arian ar gyfer dodrefn nad yw'n gallu ffitio i mewn i'ch cartref. Er bod rhai sy'n symud yn dileu drysau fframiau i gael y dodrefn tu mewn, bydd eraill yn mynnu mynd yn ôl i'r siop. Wrth brynu gwely newydd, sicrhewch eich bod yn gosod i lawr arno i ddod o hyd i'r lefel cysur berffaith i chi.Y cyfan sydd ei angen yw i gael ei harfogi gyda'r wybodaeth gywir. Yr ydych yn awr yn cael y canllawiau angen i chi ei llywio chi yn y cyfeiriad cywir, felly ewch allan a mwynhau eich profiad siopa dodrefn. Cynghorion Dibynadwy Ar gyfer Ansawdd Prynu Dodrefn Fforddiadwy Cael dodrefn sy'n cyfateb â'ch cartref a pwy ydych chi yn gallu fod ychydig yn anodd os nad ydych erioed wedi gotten dodrefn o'r blaen. Hyd yn oed os ydych wedi ei brynu o'r blaen, efallai na fyddwch yn gwybod beth i edrych amdano wrth ddewis dodrefn.


Yr Asiantaeth Safonau Bwyd yn croesawu erlyniad llwyddiannus gan gyngor | Asiantaeth Safonau Bwyd\nYr Asiantaeth Safonau Bwyd yn croesawu erlyniad llwyddiannus gan gyngor\nMae dyn wedi'i ddedfrydu am werthu DNP, ar ôl erlyniad llwyddiannus gan Gyngor Bwrdeistref Allerdale.\nView Yr Asiantaeth Safonau Bwyd yn croesawu erlyniad llwyddiannus gan gyngor as PDF\nCemegyn diwydiannol yw DNP ac mae'n anghyfreithlon ei werthu i'w fwyta gan bobl.\nRhoddwyd dedfryd naw mis o garchar i Shaun Corrigan. Cafodd ei atal am dros 12 mis, cael 180 awr o waith di-dâl, a'i ddiarddel rhag bod yn gyfarwyddwr cwmni am ddwy flynedd ar ôl iddo werthu'r cyffur gwenwynig.\nFe wnaeth Cyngor Bwrdeistref Allerdale arwain ymchwiliad, gyda chymorth Uned Genedlaethol Troseddau Bwyd yr Asiantaeth Safonau Bwyd (ASB) a'r Asiantaeth Rheoleiddio Meddyginiaethau a Chynhyrchion Gofal Iechyd (MHRA), a arweiniodd at gyrch ar safle busnes Shaun Corrigan yn Wigton ar 5 Medi 2017. Daeth y swyddogion o hyd i DNP mewn ffurf powdr a thabledi ac fe wnaeth y cyngor gael gafael hefyd ar offer sy'n gallu cynhyrchu tabledi DNP.\nPlediodd Mr Corrigan yn euog i'r cyhuddiad o gynnig y sylwedd o'r enw 2,4 Dinitrophenol (DNP) fel cyffur sy'n 'llosgi braster' a cholli pwysau yn Llys Ynadon Carlisle ar 29 Medi 2018. Ar 6 Chwefror 2019, cafwyd cwmni Enhanced Athlete Europe Limited, sef cwmni y bu Mr Corrigan yn unig gyfarwyddwr iddo, yn euog gan reithgor yn Llys Ynadon Carlisle o roi cynnyrch bwyd anniogel ar yr farchnad. Cafodd y cwmni ei ddedfrydu i ddirwy o £100,000, a chostau hefyd.\nWrth siarad ar ôl yr achos, roedd Cynghorydd Bwrdeistref Allerdale, Carni McCarron-Holmes, aelod gweithredol â chyfrifoldeb dros Dai, Iechyd a Lles, yn canmol gwaith swyddogion, gan ddweud: “Mae hyn wedi bod yn ymchwiliad gwirioneddol fanwl gan swyddogion y Cyngor ac rwy'n falch iawn ei fod wedi arwain at blediad euog gan Mr Corrigan, ac erlyn Well Athlete Europe Ltd yn llwyddiannus. Mae angen i bobl fod yn ymwybodol o'r peryglon sy'n gysylltiedig â DNP a chyffuriau y gellir eu prynu dros y we.”\nYchwanegodd Darren Davies, Pennaeth yr Uned Genedlaethol Troseddau Bwyd: “Mae DNP yn gemegyn gwenwynig ac mae angen amlygu perygl y sylwedd hwn, sydd â risg wirioneddol o farwolaeth. Mae'n gwbl anghyfrifol ac anfaddeuol i werthu'r eitem hon i'w bwyta gan bobl. Roeddem ni’n falch o weithio gyda Chyngor Allerdale a'r Asiantaeth Rheoleiddio Meddyginiaethau a Chynhyrchion Gofal Iechyd i sicrhau'r erlyniad llwyddiannus hwn.”\nMae DNP yn wenwynig i bobl a gall y rhai sy'n ei gymryd brofi: teimlo'n gyfoglyd, chwydu, aflonyddwch, croen yn cochi, chwysu, teimlo'n benysgafn, cur pen, anadlu'n gyflym a churiad calon afreolaidd. Ers 2007, mae o leiaf 25 o bobl yn y Deyrnas Unedig wedi marw o ganlyniad i gymryd DNP.\nMae rhagor o wybodaeth am DNP, a beth i'w wneud os ydych yn amau bod rhywun yn ei werthu i'w fwyta gan bobl, i'w weld ar ein gwefan.


Amser am Antur i'r Gwasanaethau Cyhoeddus\n27th Mehefin 2019\nMae myfyrwyr ar gwrs Lefel 3 mewn Gwasanaethau Cyhoeddus yng Ngholeg Bannau Brycheiniog (rhan o Grŵp Colegau NPTC) wedi cael y cyfle i gymryd rhan mewn nifer o anturiaethau yng Ngogledd Cymru yn ddiweddar. Roedd eu taith pedwar diwrnod yn cynnwys taith gerdded i ben yr Wyddfa a chymryd rhan mewn rhywfaint o waith gwirfoddol i’r Ymddiriedolaeth Genedlaethol ar ystâd Ysbyty ger Betws y Coed.\nTra yr yr ardal bu’r grŵp o fyfyrwyr ail flwyddyn yn cynorthwyo’r ceidwad parc lleol Rhydian Morris i wneud amryw o swyddi, roedd hyn yn cynnwys casglu chwyn anfrodorol o’r enw Jac y Neidiwr, a oedd wedi gordyfu i brysgoedio coedwig ifanc yr oedd angen ei chlirio.\nArhosodd y myfyrwyr mewn tŷ bynciau lleol o’r enw Hendra Isaf. Daeth pob un o’r myfyrwyr yn ôl yn flinedig ond yn hapus gyda’u llwyddiannau ar ôl eu campau pleserus.\nBuddsoddi i Wella profiad Myfyrwyr yn Fuddugol i Goleg Castell-nedd


[Mae'r tudalennau hyn yn cael eu paratoi ar hyn o bryd. Ymddiheurwn am unrhyw anhwylustod.]\nSut mae Bangor yn helpu i hyrwyddo cynaliadwyedd?\nMae hwn yn ddigwyddiad dros gyfnod o fis a gynhelir ym mis Chwefror, a'i gydlynu gan y Lab Cynaliadwyedd, i hyrwyddo a dathlu unrhyw ddigwyddiadau dan arweiniad myfyrwyr, Undeb Bangor neu'r brifysgol sy'n hyrwyddo cynaladwyedd.\nCymerwch olwg ar ein tudalen Carnifal am fwy o wybodaeth!\nPythefnos Masnach Deg:\nMae hwn yn ddigwyddiad dros bythefnos a gynhelir i gefnogi a hyrwyddo Masnach Deg trwy wahanol ddigwyddiadau megis bore siocled poeth a noson cwis a chacen. Eleni bydd Pythefnos Masnach Deg yn cael ei gynnal o ddydd Llun 25 Chwefror tan ddydd Sul 10 Mawrth 2019.\nWythnos Byw’n Iach:\nDigwyddiad dros wythnos yw hwn i hyrwyddo byw'n iach ymysg ein myfyrwyr trwy amrywiol weithgareddau a digwyddiadau. Eleni bydd Wythnos Byw'n Iach yn cael ei chynnal o ddydd Llun 4 Chwefror 2019.\nWythnos Gwirfoddoli Myfyrwyr a RAG:\nDigwyddiad dros wythnos sy'n cynnwys gwahanol gyfleoedd i gymryd rhan mewn projectau gwirfoddoli a digwyddiadau codi arian ar gyfer elusennau lleol a chenedlaethol RAG. Eleni bydd yr Wythnos Gwirfoddoli Myfyrwyr a RAG yn cael ei chynnal o ddydd Llun 11 Chwefror tan ddydd Gwener 15 Chwefror 2019.\nElwy Working Woods.\nGwarchodfa Natur Parc Dudley.\nCymdeithas Garddwriaeth Organaidd (Hog Soc).\nLansiodd Prifysgol Bangor Menter y Swyddfa Eco yn 2019, gyda'r bwriad o sicrhau bod pob swyddfa ledled y campws yn amgylcheddol gynaliadwy, bod yr holl staff yn ymwybodol o'r amgylchedd ac yn dangos esiampl dda i'r myfyrwyr. Rydym am sicrhau ein bod yn atal ac yn lleihau gwastraff lle bynnag y bo modd, yn casglu'r holl ddeunyddiau ailgylchu, peidio anfon unrhyw ddeunyddiau y gallwn eu hailgylchu i’r safle adfer ynni, a lleihau ein defnydd o ynni gymaint â phosibl.\nMae hyn yn golygu y bydd yr holl finiau ar gyfer gwastraff amhosibl i’w ailgylchu'n cael eu symud o bob swyddfa ar y campws, a bydd y staff yn gyfrifol am ddidoli eu gwastraff yn y gorsafoedd gwastraff (mannau canolog y biniau oren a du). Bydd didoli'r deunyddiau ailgylchu yn y gorsafoedd gwastraff yn hanfodol pan fydd y brifysgol yn symud i system o wahanu'r deunyddiau ailgylchu yn 2020, a bydd angen i'r ymddygiad hwnnw ddod yn arfer cyffredin cyn hynny er mwyn i ni ailgylchu i'r eithaf. Hoffem atgoffa staff hefyd i ddiffodd cyfrifiaduron, monitorau, goleuadau ac unrhyw offer trydanol arall wrth adael y swyddfa, yn enwedig gyda'r nos, ar benwythnosau a chyn cymryd gwyliau blynyddol.\nRheolaeth Amgylcheddol ym Mhrifysgol Bangor?.\nCaiff gwastraff bwyd y Brifysgol ei anfon i safle Treulio Anaerobig lleol yng Ngwynedd o'r enw Gwyriad, sy'n cael ei redeg gan gwmni o'r enw Biogen. Mae’r gwastraff bwyd yn cael ei anfon i Gwyriad yn hytrach nag i safle sy’n compostio mewn cynhwysydd oherwydd bod y llywodraeth yn cydnabod fod Treulio Anaerobig yn un o'r dulliau gorau o ailgylchu gwastraff bwyd, gan ei fod yn cynhyrchu trydan a gwres yn ogystal â bio-wrtaith, mewn cylch caeedig. Caiff y bio-wrtaith yma ei ddefnyddio ar dir ffermio lleol.\nRydym yn derbyn y deunyddiau bwyd canlynol i’w hailgylchu: unrhyw fath o wastraff bwyd gan gynnwys bwyd amrwd, bwyd wedi’i goginio, bwyd sydd wedi pasio ei ddyddiad defnyddio, bwyd dros ben, esgyrn, cig, llysiau, ffrwythau, plisgyn wy, bagiau te a gweddillion coffi.\nDiwrnod Glanhau Bangor:\nMewn partneriaeth â Phlaid Cymru, cymerodd myfyrwyr Prifysgol Bangor ran mewn diwrnod gwirfoddoli yn glanhau strydoedd Bangor. Trefnwyd sesiynau codi sbwriel ar draws y ddinas a chasglwyd pentwr enfawr o wastraff yn nigwyddiad 2018!\nTudalen digwyddiadau Facebook 2018.\nAdroddiad Bangor Aye.


BEVAN, BRIDGET ('Madam Bevan'; 1698 - 1779), noddwraig ysgolion cylchynol | Y Bywgraffiadur Cymreig\nBEVAN, BRIDGET ('Madam Bevan'; 1698 - 1779), noddwraig ysgolion cylchynol\nEnw: Bridget Bevan\nFfugenw: Madam Bevan\nDyddiad geni: 1698\nPriod: Arthur Bevan\nRhiant: Elizabeth Vaughan (née Thomas)\nGalwedigaeth: noddwraig ysgolion cylchynol\nMaes gweithgaredd: Addysg; Dyngarwch\nMerch ieuengaf John ac Elizabeth Vaughan, Cwrt Derllys, sir Gaerfyrddin. Bedyddiwyd hi 30 Hydref 1698 yn Eglwys Merthyr gan y rheithor, Thomas Thomas. Yr oedd, yn ôl pob tebyg, yn adnabod Griffith Jones , Llanddowror, yn ieuanc, am fod ei thad yn drefnydd ysgolion S.P.C.K. yn Sir Gaerfyrddin o 1700 hyd 1722, a Griffith Jones yn gofalu am ysgolion yn Lacharn (1709) a Llanddowror (1716); hefyd, cysylltwyd Griffith Jones â theulu'r Fychaniaid trwy briodas, gan iddo ef a Richard Vaughan (bu farw 1729), ewythr Bridget, briodi dwy chwaer, Margaret ac Arabella Philipps, Castell Pictwn, Sir Benfro.\nAr 30 Rhagfyr 1721 priododd Bridget Arthur Bevan, bargyfreithiwr o Lacharn. Gwnaethpwyd ef yn gofiadur bwrdeisdref Caerfyrddin, 1722-1741, ac yn aelod seneddol, 1727-1741. Ym Mai 1735 apwyntiwyd ef yn farnwr dros Dde a Gogledd Cymru. Ef oedd ysgutor ewyllys Syr Richard Steele. Bu farw 6 Mawrth 1743 yn 56 oed a chladdwyd ef yn eglwys Lacharn. (Rhoddir dyddiad ei farwolaeth fel 1745 gan y rhan fwyaf o haneswyr.)\nYn ieuenctid Bridget Bevan yr oedd Cwrt Derllys yn ganolfan bywyd crefyddol ac addysgol. Yn 1700 ysgrifennodd ei rheithor lythyr i'r S.P.C.K. yn cymeradwyo sefydlu ysgol elusennol ym mhob plwyf ym Mhrydain Fawr. Naturiol ydoedd felly iddi gymryd diddordeb yng ngwaith ei thad a'i hoffeiriad, a sefydlodd hi ei hun ddwy ysgol o leiaf - yn Llandeilo Abercywyn a Llandebïe. Bu ganddi ddylanwad mawr ar Griffith Jones, a phan ddechreuodd ef ei ysgolion cylchynol rywbryd rhwng 1731 a 1737, hi oedd ei brif noddwr a chynghorwr. O 1732 hyd 1738 ysgrifennodd ef 175 o lythyrau ati, ac fe gyhoeddwyd 94 ohonynt. Ychydig ar ôl marwolaeth ei wraig yn 1755, aeth Griffith Jones i fyw yng nghartref Mrs. Bevan yn Lacharn, lle y bu farw 8 Ebrill 1761, gan adael iddi holl drysorfa'r ysgolion, ynghyd â'i eiddo personol - rhyw £7,000 rhwng y cwbl - gyda gorchymyn iddi fynd ymlaen â'r ysgolion cylchynol. Gwnaeth hyn yn llwyddiannus iawn hyd ei marwolaeth yn 1779; yn wir, y flwyddyn 1773, gyda'i 242 o ysgolion a'i 13,205 o ysgolheigion, oedd y fwyaf llwyddiannus yn hanes y mudiad.\nGadawodd Mrs. Bevan £10,000 er mwyn cadw'r ysgolion ymlaen, ond dymchwelwyd ei hewyllys gan ddau berthynas a oedd hefyd yn ymddiriedolwyr, sef yr Arglwyddes Elizabeth Stepney o Lanelli, a'r Llyngesydd William Lloyd, Danyrallt, Llangadog. Trosglwyddwyd ei holl eiddo i lys y Siansri, ac yno y bu am gyfnod o ddeng mlynedd ar hugain hyd nes y cynhyddodd i fod dros £30,000. Yn 1804 rhyddhawyd yr arian er mwyn y gwaith addysgol a fwriadwyd gan Madam Bevan, ond yn 1854 cymerwyd drosodd yr ysgolion a oedd ar ôl gan Gymdeithas yr Ysgolion Cenedlaethol, a daeth y mudiad ysgolion cylchynol Cymraeg i ben.\nHeblaw bod yn noddwr i'r ysgolion hyn cymerodd Madam Bevan ddiddordeb drwy'i hoes yn y rhan fwyaf o fudiadau crefyddol, dyngarol, ac addysgol ei dydd.\nBu farw 11 Rhagfyr 1779 a chladdwyd hi yn eglwys Llanddowror ar 17 Rhagfyr.\nLlawysgrifau'r S.P.C.K. (1761-1779, yn Llundain), yn cynnwys darnau o lythyrau oddi wrth Mrs. Bevan a'i chydweithwyr\nLlawysgrifau yn llyfrgell Amgueddfa sir Gaerfyrddin, Llythyrau Griffith Jones at Madam Bevan, 1723-8\nWelch piety, or, A farther account of the circulating Welch charity schools … to which are annexed testimonials relating to the masters and scholars of the said schools; in a letter to a friend (1742-60), 1761-1779 (y blynyddoedd 1777-8 a 1778-9 yn eisiau)\nEdward Morgan (gol.), Letters of the Rev. Griffith Jones, late Rector of Llandowror, Carmarthanshire, founder of the Welsh circulating schools to Mrs. Bevan, late of Langharne, near Carmarthan with an introductory essay (London 1832)\nThe life and times of Selina, countess of Huntingdon (Llundain 1839)\nMary Curtis, The antiquities of Laugharne and Pendine, Carmarthenshire, S. Wales, with some notice of their neighbourhoods, and illustrations (Llundain 1871)\nC. Morgan Richardson, History of the institution once called "The Welsh Piety", but now known as Mrs. Bevan's Charity (1890)\nG. Eyre Evans, 'Arthur Bevan,' yn Transactions of the Carmarthenshire Antiquarian Society and Field Club, iii, 53\nD. Ambrose Jones, 'Madam Bevan,' yn Yr Haul, Mawrth 1931\nW. Moses Williams, 'The Friends of Griffith Jones,' yn Y Cymmrodor, 46, 1939\nG. J. Thomas, 'The Chancery Action re Madam Bevan's Will,' yn Transactions of the Carmarthenshire Antiquarian Society and Field Club, 1939\nMary Clement, 'John Vaughan, Cwrt Derllys, a'i Waith,' yn #TrCymmc#, 1942\nErthygl Wicipedia: Bridget Bevan\nClement, M., (1953). BEVAN, BRIDGET ('Madam Bevan'; 1698 - 1779), noddwraig ysgolion cylchynol. Y Bywgraffiadur Cymreig. Adferwyd 4 Gor 2022, o https://bywgraffiadur.cymru/article/c-BEVA-BRI-1698


AHNE Bryniau Clwyd - Seiclo\nDiwrnod mewn swydd Ceidwad Bryniau Clwyd a Dyffryn Dyfrdwy\nCanllaw Cynllunio Atodol - Drafft Ymgynghori – Hydref 2017\nGwahoddiad i Weithdy Astro Twristiaeth\n/ Ymweld â’r AHNE\nMae’n beicio mynydd yn rhywfaint o’r gorau yng Nghymru gyda dringfeydd llawn her, trac sengl technegol a disgynfeydd sydyn serth. Mae i gyd yn rhan o Ganolfan Ragoriaeth Seiclo newydd sydd wedi’i chynllunio i gyflenwi’r hyn y mae selogion yn ei alw’n ffactor gwên lydan.\nGellwch gael gwybod mwy ar y wefan newydd www.beiciogogleddcymru.co.uk\nMae’n arweiniad cyflawn i bopeth sydd angen ichi ei wybod ynghylch beicio mynydd a seiclo yn yr ardal - o fapiau a chardiau teithiau y gellir eu lawrlwytho i ddarparwyr llety, siopau beics a digwyddiadau mawr.\nFe ddewch o hyd i ehediadau trwodd 3D arloesol o’r teithiau hefyd, fel eich bod yn gallu cael blas o’r tir cyn ichi fynd ar y beic. Maent yn amrywio o wastad ac ystyriol o deuluoedd i ymladdfeydd 78km.\nMae Canolfan Ragoriaeth Feicio Gogledd Cymru yn cael ei hariannu gan Gronfa Datblygu Rhanbarthol Ewrop trwy Raglen Cronfeydd Strwythurol yr Undeb Ewropeaidd, a weinyddir gan Lywodraeth Cynulliad Cymru.\nMae llawer o’i llwybrau, canolfannau a digwyddiadau gorau yn AHNE Bryniau Clwyd a Dyffryn Dyfrdwy neu ychydig y tu allan. Maent yn cynnwys:\nMae tua 200,000 o feicwyr y flwyddyn yn ymweld â Choed Llandegla, sy’n ymestyn dros 650 erw ac sy’n un o’r canolfannau beiciau mynydd gorau yn y DU gyda 44km o lwybrau sydd wedi’u gwneud yn arbennig, yn cynnwys pob gradd o wyrdd i ddu - ac ardal sgiliau un pwrpas fel eich bod yn gallu rhoi cynnig ar y rhwystrau cyn ichi ymrwymo. Yng nghanolfan ymwelwyr Oneplanet, gellwch hurio beic, prynu beic neu gael tiwnio eich beic. Gellwch fwyta llond eich bol yn eu caffi gwobrwyedig hefyd.\nMwy o fanylion ar www.oneplanetadventure.com\nLlwybr Prestatyn - Diserth\nYn berffaith ar gyfer teuluoedd hefyd mae Llwybr Prestatyn - Diserth, pedair milltir ar hyd hen lein reilffordd sydd bellach yn goridor bywyd gwyllt. Reidiwch yn rhy gyflym ac fe fethwch chi’r pryfetach, gloÿnnod byw, llygod pengrwn a chudyllod coch. Dewch yn ôl ar hyd Llwybr Glan Afon Rhuddlan i’r Rhyl (Rhwydwaith Beiciau Cenedlaethol Llwybr 84) i’w gwneud yn daith gron.\nDigwyddiadau beicio mynydd\nMae’r AHNE yn cynnal nifer o ddigwyddiadau beicio mynydd mawr bob blwyddyn. Cymerwch ran eich hun neu ynteu sefwch ar y cyrion gyda byrgyr a gweld sut y mae’r arbenigwyr yn ei wneud. Cadwch lygad am Gyfres i Lawr Allt Gogledd Cymru, Cyfres i Lawr Allt Prydain a Chyfres Marathon yr MTB.